title: 2009/743/ΕΚ: Απόφαση του Συμβουλίου, της 24ης Σεπτεμβρίου 2009 , περί διορισμού στην Επιτροπή των Περιφερειών ενός αναπληρωματικού μέλους από την Ιταλία

text:
               9.10.2009

               EL

               Επίσημη Εφημερίδα της Ευρωπαϊκής Ένωσης

               L 265/38

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 24ης Σεπτεμβρίου 2009
   περί διορισμού στην Επιτροπή των Περιφερειών ενός αναπληρωματικού μέλους από την Ιταλία
   (2009/743/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και, ιδίως, το άρθρο 263,
   την πρόταση της κυβέρνησης της Ιταλίας,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Μία θέση αναπληρωματικού μέλους της Επιτροπής των Περιφερειών έμεινε κενή μετά τη λήξη της θητείας του κ. Flavio DELBONO,

         ΑΠΟΦΑΣΙΖΕΙ:
   Άρθρο 1
   Διορίζεται ως αναπληρωματικό μέλος στην Επιτροπή των Περιφερειών, για το υπόλοιπο της τρέχουσας θητείας, ήτοι έως τις 25 Ιανουαρίου 2010:
   η κ. Maria Giuseppina MUZZARELLI, αντιπρόεδρος της περιφέρειας Emilia Romagna.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 24 Σεπτεμβρίου 2009.

            Για το Συμβούλιο

            Η Πρόεδρος

         M. OLOFSSON

      (1)  ΕΕ L 56 της 25.2.2006, σ. 75.


Avis juridique important

|

31995D0358

95/358/ΕΚ, Ευρατόμ: Απόφαση του Συμβουλίου της 29ης Ιουνίου 1995 σχετικά με τη χορήγηση ημερήσιας αποζημίωσης στα τακτικά μέλη της Οικονομικής και Κοινωνικής Επιτροπής, καθώς και στους αναπληρωτές και τους εμπειρογνώμονες

Επίσημη Εφημερίδα αριθ. L 205 της 31/08/1995 σ. 0038 - 0038

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1995  σχετικά με τη χορήγηση ημερήσιας αποζημίωσης στα τακτικά μέλη της Οικονομικής και Κοινωνικής  Επιτροπής, καθώς και στους αναπληρωτές και τους εμπειρογνώμονες (95/358/ΕΚ, Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και  ιδίως το άρθρο 6, τη συνθήκη για την Ευρωπαϊκή Ένωση, και ιδίως το άρθρο 194, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166, Εκτιμώντας: ότι πρέπει να προσαρμοσθούν τα ποσά της ημερήσιας αποζημίωσης που καταβάλλονται στα μέλη της  Οικονομικής και Κοινωνικής Επιτροπής, καθώς και στους αναπληρωτές και τους εμπειρογνώμονες, τα  οποία καθορίσθηκαν με την απόφαση 81/121/ΕΟΚ του Συμβουλίου της 3ης Μαρτίου 1981  (1), όπως  τροποποιήθηκε τελευταία από την απόφαση 92/243/ΕΟΚ του Συμβουλίου της 29ης Απριλίου 1992  (2) 7 ότι η τροποποίηση πρέπει να λάβει υπόψη, μεταξύ άλλων, την εξέλιξη του δείκτη «Horeca» για το  Βέλγιο 7 ότι, όμως, δεν πρέπει να αυξηθούν οι αποζημιώσεις που χορηγούνται στους δικαιούχους οι οποίοι δεν  καταβάλλουν το ποσό της διανυκτέρευσης στον τόπο εργασίας ή οι οποίοι δεν προσκομίζουν  ικανοποιητική απόδειξη αυτής της δαπάνης, ΑΠΟΦΑΣΙΖΕΙ: Άρθρο 1 Το άρθρο 2 της απόφασης 81/121/ΕΟΚ του Συμβουλίου της 3ης Μαρτίου 1981,  όπως τροποποιήθηκε τελευταία από την απόφαση 92/243/ΕΟΚ του Συμβουλίου της 29ης Απριλίου 1992,  καταργείται και αντικαθίσταται από το ακόλουθο κείμενο: «Άρθρο 2 1.  Η ημερήσια αποζημίωση για κάθε ημέρα ταξιδίου ανέρχεται σε: -  4  450 βελγικά φράγκα για τα μέλη, -  3  000 βελγικά φράγκα για τα αναπληρωματικά μέλη και τους εμπειρογνώμονες. 2.  Η ημερήσια αποζημίωση για κάθε ημέρα συνεδρίασης ανέρχεται σε: -  5  700 βελγικά φράγκα για τα μέλη, -  3  800 βελγικά φράγκα για τα αναπληρωματικά μέλη και τους εμπειρογνώμονες. 3.  Σε περίπτωση που ο δικαιούχος προσκομίσει απόδειξη ξενοδοχείου για διανυκτέρευση στον τόπο  εργασίας, χορηγείται συμπληρωματική ημερήσια αποζημίωση: -  1  000 βελγικών φράγκων για τα μέλη, -  700 βελγικών φράγκων για τα αναπληρωματικά μέλη και τους εμπειρογνώμονες.». Άρθρο 2 Η παρούσα απόφαση τίθεται σε ισχύ την 1η Ιουλίου 1995. Λουξεμβούργο, 29 Ιουνίου 1995. Για το Συμβούλιο Ο Πρόεδρος J. BARROT


title: 2004/815/ΕΚ: Απόφαση του Συμβουλίου, της 19ης Νοεμβρίου 2004, σχετικά με την τροποποίηση της δήλωσης της Ευρωπαϊκής Κοινότητας όσον αφορά την άσκηση των αρμοδιοτήτων και του δικαιώματος ψήφου η οποία υποβλήθηκε στη Γενική Επιτροπή Αλιείας για τη Μεσόγειο

text:
               2.12.2004

               EL

               Επίσημη Εφημερίδα της Ευρωπαϊκής Ένωσης

               L 357/30

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 19ης Νοεμβρίου 2004
   σχετικά με την τροποποίηση της δήλωσης της Ευρωπαϊκής Κοινότητας όσον αφορά την άσκηση των αρμοδιοτήτων και του δικαιώματος ψήφου η οποία υποβλήθηκε στη Γενική Επιτροπή Αλιείας για τη Μεσόγειο
   (2004/815/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37 σε συνδυασμό με το άρθρο 300 παράγραφος 2 πρώτη φράση και παράγραφος 3 πρώτο εδάφιο,
   την πρόταση της Επιτροπής (1),
   τη σύμφωνη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:

               (1)

               Η Ευρωπαϊκή Κοινότητα είναι μέλος της Γενικής Επιτροπής Αλιείας για τη Μεσόγειο (ΓΕΑΜ)· κατά την προσχώρησή της στην εν λόγω οργάνωση, η Κοινότητα κατέθεσε μια ενιαία δήλωση για την άσκηση των αρμοδιοτήτων και του δικαιώματος ψήφου της Κοινότητας (3).

               (2)

               Κατά τη συνεδρίασή της στις 13 έως 16 Οκτωβρίου 1997, η ΓΕΑΜ ενέκρινε τις τροποποιήσεις στο κείμενο της συμφωνίας θέσπισης ανεξάρτητου προϋπολογισμού.

               (3)

               Με την απόφαση του Συμβουλίου της 17ης Ιουλίου 2000, η Κοινότητα δέχθηκε την τροποποίηση της συμφωνίας για την ίδρυση της Γενικής Επιτροπής Αλιείας για τη Μεσόγειο ενόψει της θέσπισης ανεξάρτητου προϋπολογισμού της εν λόγω οργάνωσης (4).

               (4)

               Οι τροποποιήσεις που αφορούν τον ανεξάρτητο προϋπολογισμό ετέθησαν σε ισχύ στις 29 Απριλίου 2004.

               (5)

               Η εκτέλεση ενός ανεξάρτητου προϋπολογισμού για τη ΓΕΑΜ συνεπάγεται τη χρηματοδοτική συνεισφορά της Κοινότητας στον εν λόγω προϋπολογισμό· το ύψος της εν λόγω συνεισφοράς καθιστά αναγκαία την προσαρμογή της δήλωσης για την άσκηση αρμοδιοτήτων και του δικαιώματος ψήφου που κατετέθη κατά τη στιγμή της προσχώρησης της Κοινότητας στη ΓΕΑΜ,

         ΑΠΟΦΑΣΙΖΕΙ:
   Άρθρο μόνο
   1.   Η Ευρωπαϊκή Κοινότητα τροποποιεί την ενιαία δήλωση για την άσκηση των αρμοδιοτήτων και του δικαιώματος ψήφου την οποία κατέθεσε κατά την προσχώρησή της στη Γενική Επιτροπή Αλιείας για τη Μεσόγειο. Η εν λόγω δήλωση θα αντικατασταθεί από τη δήλωση της Ευρωπαϊκής Κοινότητας για την άσκηση των αρμοδιοτήτων και του δικαιώματος ψήφου, βάσει του άρθρου ΙΙ παράγραφος 6 της συμφωνίας ΓΕΑΜ, η οποία εμφαίνεται στο παράρτημα.
   2.   Ο πρόεδρος του Συμβουλίου εξουσιοδοτείται να κοινοποιήσει την τροποποιημένη δήλωση της Ευρωπαϊκής Κοινότητας στο γενικό διευθυντή του Οργανισμού Επισιτισμού και Γεωργίας.

      Βρυξέλλες, 19 Νοεμβρίου 2004.

            Για το Συμβούλιο

            Ο Πρόεδρος

         J. P. H. DONNER

      (1)  ΕΕ C 15 της 20.1.1999, σ. 13.

      (2)  ΕΕ C 150 της 28.5.1999, σ. 153.

      (3)  Απόφαση 98/416/ΕΚ του Συμβουλίου, της 16ης Ιουνίου 1998, για την προσχώρηση της Ευρωπαϊκής Κοινότητας στη Γενική Επιτροπή Αλιείας για τη Μεσόγειο (ΕΕ L 190 της 4.7.1998, σ. 34).

      (4)  ΕΕ L 197 της 3.8.2000, σ. 35.

      ΠΑΡΑΡΤΗΜΑ
      Ενιαία δήλωση της Ευρωπαϊκής Κοινότητας για την άσκηση των αρμοδιοτήτων και το δικαίωμα ψήφου σύμφωνα με το άρθρο ΙΙ παράγραφος 6 της συμφωνίας ΓΕΑΜ
      Η παρούσα δήλωση ορίζει τις αρμοδιότητες της Ευρωπαϊκής Κοινότητας και των κρατών μελών της σε θέματα που καλύπτονται από την ιδρυτική συμφωνία της ΓΕΑΜ.
      1.   Αποκλειστική αρμοδιότητα της Ευρωπαϊκής Ένωσης
      Για τα σημεία της ημερήσιας διάταξης που αφορούν τη διαχείριση και τη διατήρηση των έμβιων θαλάσσιων πόρων, η Ευρωπαϊκή Κοινότητα έχει αποκλειστική αρμοδιότητα και δικαίωμα ψήφου.
      2.   Αρμοδιότητα των κρατών μελών
      Για τα σημεία της ημερήσιας διάταξης που αφορούν οργανωτικά ζητήματα (νομικά και διαδικαστικά), τα κράτη μέλη της Ευρωπαϊκής Κοινότητας έχουν αρμοδιότητα και δικαίωμα ψήφου.
      3.   Κοινή αρμοδιότητα

                  α)

                  Για τα σημεία της ημερήσιας διάταξης που αφορούν τη στατιστική και την υδατοκαλλιέργεια, η αρμοδιότητα κατανέμεται μεταξύ της Ευρωπαϊκής Κοινότητας και των κρατών μελών. Η Ευρωπαϊκή Κοινότητα έχει το δικαίωμα ψήφου.

                  β)

                  Για τα σημεία της ημερήσιας διάταξης που αφορούν την έρευνα και την αναπτυξιακή βοήθεια, η αρμοδιότητα κατανέμεται μεταξύ της Ευρωπαϊκής Κοινότητας και των κρατών μελών της. Τα κράτη μέλη έχουν το δικαίωμα ψήφου.

                  γ)

                  Για τα σημεία της ημερήσιας διάταξης που αφορούν την εξέταση εκθέσεων καθώς και τη συνεργασία με τους άλλους οργανισμούς, η αρμοδιότητα κατανέμεται μεταξύ της Ευρωπαϊκής Κοινότητας και των κρατών μελών της, σύμφωνα με τις ίδιες αρχές κατανομής αρμοδιοτήτων που καθορίζονται στην παρούσα δήλωση.

                  δ)

                  Για τα σημεία της ημερήσιας διάταξης που αφορούν θέματα προϋπολογισμού, η αρμοδιότητα κατανέμεται μεταξύ της Ευρωπαϊκής Κοινότητας και των κρατών μελών της. Η Ευρωπαϊκή Κοινότητα έχει το δικαίωμα ψήφου.

            Η παρούσα δήλωση αντικαθιστά την προηγούμενη δήλωση της 1ης Δεκεμβρίου 2004 και ισχύει για όλες τις συνεδριάσεις της ΓΕΑΜ, εκτός αν γίνει ειδική δήλωση από την Ευρωπαϊκή Κοινότητα για μια συνεδρίαση ή ένα σημείο της ημερήσιας διάταξης.
      Η παρούσα δήλωση θα συμπληρωθεί ή θα τροποποιηθεί εάν μεταβληθεί η κατανομή αρμοδιοτήτων μεταξύ της Ευρωπαϊκής Κοινότητας και των κρατών μελών της.


title: Απόφαση (ΚΕΠΠΑ) 2017/1560 του Συμβουλίου, της 14ης Σεπτεμβρίου 2017, για την τροποποίηση της απόφασης (ΚΕΠΠΑ) 2016/1693 για την επιβολή περιοριστικών μέτρων κατά των ISIL (Da'esh) και Αλ Κάιντα και προσώπων, ομάδων, επιχειρήσεων και οντοτήτων που συνδέονται μαζί τους

text:
               15.9.2017

               EL

               Επίσημη Εφημερίδα της Ευρωπαϊκής Ένωσης

               L 237/71

         ΑΠΌΦΑΣΗ (ΚΕΠΠΑ) 2017/1560 ΤΟΥ ΣΥΜΒΟΥΛΊΟΥ
   της 14ης Σεπτεμβρίου 2017
   για την τροποποίηση της απόφασης (ΚΕΠΠΑ) 2016/1693 για την επιβολή περιοριστικών μέτρων κατά των ISIL (Da'esh) και Αλ Κάιντα και προσώπων, ομάδων, επιχειρήσεων και οντοτήτων που συνδέονται μαζί τους
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την απόφαση (ΚΕΠΠΑ) 2016/1693 του Συμβουλίου, της 20ής Σεπτεμβρίου 2016, για την επιβολή περιοριστικών μέτρων κατά των ISIL (Da'esh) και Αλ Κάιντα και προσώπων, ομάδων, επιχειρήσεων και οντοτήτων που συνδέονται μαζί τους, και για την κατάργηση της κοινής θέσης 2002/402/ΚΕΠΠΑ (1),
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 20 Σεπτεμβρίου 2016 το Συμβούλιο εξέδωσε την απόφαση (ΚΕΠΠΑ) 2016/1693.

               (2)

               Τα περιοριστικά μέτρα που αναφέρονται στο άρθρο 2 παράγραφος 2 και στο άρθρο 3 παράγραφοι 3 και 4 της απόφασης (ΚΕΠΠΑ) 2016/1693 ισχύουν έως τις 23 Σεπτεμβρίου 2017. Βάσει επανεξέτασης της εν λόγω απόφασης, η ισχύς των περιοριστικών μέτρων θα πρέπει να παραταθεί μέχρι τις 31 Οκτωβρίου 2018.

               (3)

               Η απόφαση (ΚΕΠΠΑ) 2016/1693 θα πρέπει, ως εκ τούτου, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 6 παράγραφος 5 της απόφασης (ΚΕΠΠΑ) 2016/1693 αντικαθίσταται από το ακόλουθο κείμενο:

      «5.   Τα μέτρα που αναφέρονται στο άρθρο 2 παράγραφος 2 και στο άρθρο 3 παράγραφοι 3 και 4 ισχύουν έως τις 31 Οκτωβρίου 2018.».

   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 14 Σεπτεμβρίου 2017.

            Για το Συμβούλιο

            Ο Πρόεδρος

         A. ANVELT

      (1)  ΕΕ L 255, 21.9.2016, σ. 25.


title: 2011/21/ΕΕ: Απόφαση της Ευρωπαϊκής Κεντρικής Τράπεζας, της 13ης Δεκεμβρίου 2010 , σχετικά με την καταβολή της αύξησης του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ (EKT/2010/27)

text:
               15.1.2011

               EL

               Επίσημη Εφημερίδα της Ευρωπαϊκής Ένωσης

               L 11/54

         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 13ης Δεκεμβρίου 2010
   σχετικά με την καταβολή της αύξησης του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες των κρατών μελών με νόμισμα το ευρώ
   (EKT/2010/27)
   (2011/21/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας (εφεξής το «καταστατικό του ΕΣΚΤ»), και ιδίως το άρθρο 28.3,
   Εκτιμώντας τα ακόλουθα:

               (1)

               Η απόφαση ΕΚΤ/2008/24 της 12ης Δεκεμβρίου 2008 σχετικά με τη θέσπιση των αναγκαίων μέτρων για την καταβολή του κεφαλαίου της Ευρωπαϊκής Κεντρικής Τράπεζας από τις συμμετέχουσες εθνικές κεντρικές τράπεζες (1) καθόρισε τους όρους και το ύψος της υποχρέωσης των εθνικών κεντρικών τραπεζών (ΕθνΚΤ) των κρατών μελών με νόμισμα το ευρώ να καταβάλουν το κεφάλαιο της Ευρωπαϊκής Κεντρικής Τράπεζας (ΕΚΤ) την 1η Ιανουαρίου 2009.

               (2)

               Σύμφωνα με το άρθρο 1 της απόφασης ΕΚΤ/2010/26 της 13ης Δεκεμβρίου 2010 σχετικά με την αύξηση του κεφαλαίου της Ευρωπαϊκής Κεντρικής Τράπεζας (2) το κεφάλαιο της ΕΚΤ αυξάνεται κατά 5 δισεκατ. ευρώ, ήτοι από 5 760 652 402,58 ευρώ σε 10 760 652 402,58 ευρώ, με ισχύ από την 29η Δεκεμβρίου 2010.

               (3)

               Η απόφαση ΕΚΤ/2008/23 της 12ης Δεκεμβρίου 2008 σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (3) καθορίζει την κλείδα κατανομής για την εγγραφή στο κεφάλαιο της ΕΚΤ σύμφωνα με το άρθρο 29.3 του καταστατικού του ΕΣΚΤ καθώς και, με ισχύ από την 1η Ιανουαρίου 2009, τις σταθμίσεις που αποδίδονται σε κάθε ΕθνΚΤ στην κλείδα κατανομής (εφεξής «σταθμίσεις στην κλείδα κατανομής»).

               (4)

               Σύμφωνα με το άρθρο 28.3 του καταστατικού του ΕΣΚΤ το διοικητικό συμβούλιο, αποφασίζοντας με την ειδική πλειοψηφία που προβλέπεται στο άρθρο 10.3 του καταστατικού του ΕΣΚΤ, έχει την αρμοδιότητα να καθορίζει το εκάστοτε ποσό και τον τρόπο καταβολής του κεφαλαίου.

               (5)

               Σύμφωνα με το άρθρο 1 της απόφασης 2010/416/ΕΕ του Συμβουλίου, της 13ης Ιουλίου 2010, σύμφωνα με το άρθρο 140 παράγραφος 2 της συνθήκης σχετικά με την υιοθέτηση του ευρώ από την Εσθονία την 1η Ιανουαρίου 2011 (4), η Εσθονία πληροί τις απαραίτητες προϋποθέσεις για την υιοθέτηση του ευρώ, η δε παρέκκλιση που της χορηγήθηκε βάσει του άρθρου 4 της πράξης προσχώρησης του 2003 (5) θα καταργηθεί με ισχύ από την 1η Ιανουαρίου 2011.

               (6)

               Σύμφωνα με την απόφαση ΕΚΤ/2010/34 της 31ης Δεκεμβρίου 2010 σχετικά με την καταβολή κεφαλαίου, τη μεταβίβαση συναλλαγματικών διαθεσίμων και τις εισφορές στα αποθεματικά και στους εξομοιωμένους προς αυτά λογαριασμούς της Ευρωπαϊκής Κεντρικής Τράπεζας από την Eesti Pank (6), η Eesti Pank έχει την υποχρέωση να καταβάλει το υπόλοιπο του μεριδίου της στο εγγεγραμμένο κεφάλαιο της ΕΚΤ με ισχύ από 1ης Ιανουαρίου 2011, λαμβάνοντας υπόψη την αύξηση του κεφαλαίου της ΕΚΤ με ισχύ από την 29η Δεκεμβρίου 2010 και τη μορφή υπό την οποία πρέπει να καταβληθεί το κεφάλαιο,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ύψος και μορφή εγγεγραμμένου και καταβεβλημένου κεφαλαίου
   1.   Λαμβανομένων υπόψη των σταθμίσεων στην κλείδα κατανομής που προβλέπονται στο άρθρο 2 της απόφασης ΕΚΤ/2008/23 και της αύξησης του κεφαλαίου της ΕΚΤ σύμφωνα με το άρθρο 1 της απόφασης ΕΚΤ/2010/26, σε κάθε ΕθνΚΤ αντιστοιχεί το ποσό συνολικού εγγεγραμμένου κεφαλαίου που αναγράφεται παραπλεύρως της επωνυμίας της στον πίνακα που ακολουθεί:

               ΕθνΚΤ

               Ποσά σε ευρώ

               Nationale Bank van België/Banque Nationale de Belgique

               261 010 384,68

               Deutsche Bundesbank

               2 037 777 027,43

               Banc Ceannais na hÉireann/Central Bank of Ireland

               119 518 566,24

               Τράπεζα της Ελλάδος

               211 436 059,06

               Banco de España

               893 564 575,51

               Banque de France

               1 530 293 899,48

               Banca d’Italia

               1 344 715 688,14

               Κεντρική Τράπεζα της Κύπρου

               14 731 333,14

               Banque centrale du Luxembourg

               18 798 859,75

               Bank Ċentrali ta’ Malta/Central Bank of Malta

               6 800 732,32

               De Nederlandsche Bank

               429 156 339,12

               Oesterreichische Nationalbank

               208 939 587,70

               Banco de Portugal

               188 354 459,65

               Banka Slovenije

               35 381 025,10

               Národná banka Slovenska

               74 614 363,76

               Suomen Pankki

               134 927 820,48

         2.   Κάθε ΕθνΚΤ καταβάλλει το συμπληρωματικό ποσό που αναγράφεται παραπλεύρως της επωνυμίας της στον πίνακα που ακολουθεί:

               ΕθνΚΤ

               Ποσά σε ευρώ

               Nationale Bank van België/Banque Nationale de Belgique

               121 280 000

               Deutsche Bundesbank

               946 865 000

               Banc Ceannais na hÉireann/Central Bank of Ireland

               55 535 000

               Τράπεζα της Ελλάδος

               98 245 000

               Banco de España

               415 200 000

               Banque de France

               711 060 000

               Banca d’Italia

               624 830 000

               Κεντρική Τράπεζα της Κύπρου

               6 845 000

               Banque centrale du Luxembourg

               8 735 000

               Bank Ċentrali ta’ Malta/Central Bank of Malta

               3 160 000

               De Nederlandsche Bank

               199 410 000

               Oesterreichische Nationalbank

               97 085 000

               Banco de Portugal

               87 520 000

               Banka Slovenije

               16 440 000

               Národná banka Slovenska

               34 670 000

               Suomen Pankki

               62 695 000

         3.   Οι ΕθνΚΤ καταβάλλουν στην ΕΚΤ τα ποσά της παραγράφου 2 με χωριστή μεταφορά μέσω του Διευρωπαϊκού Αυτοματοποιημένου Συστήματος Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2).
   4.   Κάθε ΕθνΚΤ θα καταβάλλει το μερίδιό της στο αυξημένο κεφάλαιο σε τρεις ισόποσες ετήσιες δόσεις. Η πρώτη δόση καταβάλλεται στις 29 Δεκεμβρίου 2010, ενώ οι επόμενες δόσεις καταβάλλονται τα δύο επόμενα έτη, δύο εργάσιμες ημέρες πριν από την τελευταία ημέρα λειτουργίας του TARGET2.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει στις 29 Δεκεμβρίου 2010.

      Φρανκφούρτη, 13 Δεκεμβρίου 2010.

            Ο Πρόεδρος της ΕΚΤ

         Jean-Claude TRICHET

      (1)  ΕΕ L 21 της 24.1.2009, σ. 69.

      (2)  Βλέπε σελίδα 53 της παρούσας Επίσημης Εφημερίδας.

      (3)  ΕΕ L 21 της 24.1.2009, σ. 66.

      (4)  ΕΕ L 196 της 28.7.2010, σ. 24.

      (5)  Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των συνθηκών επί των οποίων βασίζεται η Ευρωπαϊκή Ένωση (ΕΕ L 236 της 23.9.2003, σ. 33).

      (6)  Βλέπε σελίδα 58 της παρούσας Επίσημης Εφημερίδας.


title: 2004/928/ΕΚ:Απόφαση του Συμβουλίου, της 22ας Δεκεμβρίου 2004, για τον διορισμό του ειδικού συντονιστή του Συμφώνου Σταθερότητας για τη Νοτιοανατολική Ευρώπη

text:
               31.12.2004

               EL

               Επίσημη Εφημερίδα της Ευρωπαϊκής Ένωσης

               L 396/47

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Δεκεμβρίου 2004
   για τον διορισμό του ειδικού συντονιστή του Συμφώνου Σταθερότητας για τη Νοτιοανατολική Ευρώπη
   (2004/928/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1080/2000 του Συμβουλίου, της 22ας Μαΐου 2000, περί υποστηρίξεως στην προσωρινή αποστολή των Ηνωμένων Εθνών για το Κοσσυφοπέδιο (ΜΙΝΟΥΚ), στο γραφείο του Ανωτάτου Εκπροσώπου στη Βοσνία-Ερζεγοβίνη (OHR) και στο Σύμφωνο Σταθερότητας για τη Νοτιοανατολική Ευρώπη (ΣΣ) (1), και ιδίως το άρθρο 1α,
   την πρόταση της Επιτροπής,
   Εκτιμώντας τα ακόλουθα:

               (1)

               Στις 10 Ιουνίου 1999, οι υπουργοί εξωτερικών των κρατών μελών της Ευρωπαϊκής Ένωσης και η Επιτροπή των Ευρωπαϊκών Κοινοτήτων, από κοινού με τους άλλους συμμετέχοντες στο Σύμφωνο Σταθερότητας για τη Νοτιοανατολική Ευρώπη, συμφώνησαν να θεσπίσουν Σύμφωνο Σταθερότητας για τη Νοτιοανατολική Ευρώπη, στο εξής αποκαλούμενο «Σύμφωνο Σταθερότητας».

               (2)

               Το άρθρο 1α του κανονισμού (ΕΚ) αριθ. 1080/2000, προβλέπει τον διορισμό του ειδικού συντονιστή του Συμφώνου Σταθερότητας επί ετησίας βάσεως.

               (3)

               Είναι απαραίτητο να καθοριστεί, ταυτόχρονα με το διορισμό, η θητεία του ειδικού συντονιστή. Από την πείρα έχει αποδειχθεί ότι η θητεία που καθορίζεται στην απόφαση 2003/910 του Συμβουλίου της 22ας Δεκεμβρίου 2003 για το διορισμό του ειδικού συντονιστή του Συμφώνου Σταθερότητας για την Νοτιοανατολική Ευρώπη για το έτος 2004 (2), είναι η αρμόζουσα.

               (4)

               Είναι σκόπιμο να καθοριστούν σαφώς οι αρμοδιότητες καθώς και οι κατευθυντήριες γραμμές όσον αφορά το συντονισμό και την υποβολή εκθέσεων,

         ΑΠΟΦΑΣΙΖΕΙ:
   Άρθρο 1
   Ο Dr Erhard BUSEK διορίζεται ειδικός συντονιστής του Συμφώνου Σταθερότητας για τη Νοτιοανατολική Ευρώπη.
   Άρθρο 2
   Ο ειδικός συντονιστής εκτελεί τα καθήκοντα που προβλέπονται στο σημείο 13 του εγγράφου του Συμφώνου Σταθερότητας της 10ης Ιουνίου 1999.
   Άρθρο 3
   Για την επίτευξη του στόχου που αναφέρεται στο άρθρο 2, η θητεία του ειδικού συντονιστή συνίσταται στα εξής:

               (α)

               προώθηση της επίτευξης των στόχων του Συμφώνου Σταθερότητας στις διάφορες χώρες και μεταξύ τους, όπου έχει αποδειχθεί ότι το Σύμφωνο Σταθερότητας προσφέρει προστιθέμενη αξία·

               (β)

               άσκηση της προεδρίας στην περιφερειακή ομάδα για τη Νοτιοανατολική Ευρώπη·

               (γ)

               διατήρηση στενών επαφών με όλους τους συμμετέχοντες και τα κράτη, τις οργανώσεις και τους οργανισμούς που συμβάλλουν στο Σύμφωνο Σταθερότητας καθώς και με τις σχετικές περιφερειακές πρωτοβουλίες και οργανώσεις για να ευνοηθεί η περιφερειακή συνεργασία και να ενισχυθεί η περιφερειακή συμμετοχή·

               (δ)

               στενή συνεργασία με όλα τα όργανα της Ευρωπαϊκής Ένωσης και τα κράτη μέλη της για να προωθηθεί ο ρόλος της Ευρωπαϊκής Ένωσης στο Σύμφωνο Σταθερότητας βάσει των σημείων 18, 19, και 20 του εγγράφου του Συμφώνου Σταθερότητας και να εξασφαλιστεί η συμπληρωματικότητα μεταξύ των εργασιών του Συμφώνου Σταθερότητας και της διαδικασίας σταθεροποίησης και σύνδεσης·

               (ε)

               συνάντηση τακτικά και συλλογικά, κατά περίπτωση, με τις προεδρίες των ομάδων εργασίας προκειμένου να εξασφαλισθεί ένας γενικός στρατηγικός συντονισμός καθώς και η γραμματεία της περιφερειακής ομάδας για τη Νοτιοανατολική Ευρώπη και των μέσων της·

               (στ)

               σχεδιασμός, με βάση έναν κατάλογο που έχει συμφωνηθεί εκ των προτέρων και μετά από διαβούλευση με τους συμμετέχοντες στο Σύμφωνο Σταθερότητας, των ενεργειών προτεραιότητας για το Σύμφωνο Σταθερότητας που πρέπει να τεθούν σε εφαρμογή κατά το έτος 2005 και έλεγχος των μεθόδων εργασίας και των δομών του Συμφώνου Σταθερότητας για να διασφαλιστεί η συνοχή και η αποτελεσματική χρήση των πόρων.

         Άρθρο 4
   Ο ειδικός συντονιστής συνάπτει χρηματοδοτική συμφωνία με την Επιτροπή.
   Άρθρο 5
   Οι δραστηριότητες του ειδικού συντονιστή συντονίζονται με εκείνες του Γενικού Γραμματέα του Συμβουλίου/Ύπατου Εκπροσώπου για την ΚΕΠΠΑ, της προεδρίας του Συμβουλίου και της Επιτροπής, ιδίως στο πλαίσιο της Άτυπης Συμβουλευτικής Επιτροπής. Στον τομέα αυτό, διατηρείται στενή σύνδεση με την προεδρία του Συμβουλίου, την Επιτροπή, τους επικεφαλής αποστολής των κρατών μελών, τους ειδικούς αντιπροσώπους της Ευρωπαϊκής Ένωσης καθώς και με το γραφείο του Ανωτάτου Εκπροσώπου στη Βοσνία-Ερζεγοβίνη και με την πολιτική διοίκηση των Ηνωμένων Εθνών στο Κοσσυφοπέδιο.
   Άρθρο 6
   Ο ειδικός συντονιστής υποβάλλει αναφορά, όπως ενδείκνυται, στο Συμβούλιο και στην Επιτροπή. Συνεχίζει να ενημερώνει τακτικά το Ευρωπαϊκό Κοινοβούλιο για τις δραστηριότητές του.
   Άρθρο 7
   Η παρούσα απόφαση αρχίζει να ισχύει την επόμενη ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2005 έως τις 31 Δεκεμβρίου 2005.

      Έγινε στις Βρυξέλλες, 22 Δεκεμβρίου 2004.

            Για το Συμβούλιο

            Ο Πρόεδρος

         C. VEERMAN

      (1)  ΕΕ L 122 της 24.5.2000, σ. 27· Κανονισμός όπως τροποποιήθηκε από τον κανονισμό (ΕΚ) αριθ. 2098/2003 (ΕΕ L 316 της 29.11.2003, σ. 1).

      (2)  ΕΕ L 342 της 30.12.2003, σ. 51.


Avis juridique important

|

31996D0413

96/413/ΕΚ: Απόφαση του Συμβουλίου της 25ης Ιουνίου 1996 για την εφαρμογή προγράμματος κοινοτικών δράσεων υπέρ της ανταγωνιστικότητας της ευρωπαϊκής βιομηχανίας

Επίσημη Εφημερίδα αριθ. L 167 της 06/07/1996 σ. 0055 - 0057

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουνίου 1996 για την εφαρμογή προγράμματος κοινοτικών δράσεων υπέρ της ανταγωνιστικότητας της ευρωπαϊκής βιομηχανίας (96/413/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 παράγραφος 3,την πρόταση της Επιτροπής,τη γνώμη του Ευρωπαϊκού Κοινοβουλίου (1),τη γνώμη της Οικονομικής και Κοινωνικής Επιτροπής (2),τη γνώμη της Επιτροπής των Περιφερειών (3),Εκτιμώντας:1. ότι οι Αρχηγοί κρατών και κυβερνήσεων, συνελθόντες στο Ευρωπαϊκό Συμβούλιο στις 10 και 11 Δεκεμβρίου 1993 στις Βρυξέλλες, ενέκριναν τη Λευκή Βίβλο «Ανταγωνιστικότητα, Ανάπτυξη, Απασχόληση», ως σημείο αναφοράς για τη δράση της Ευρωπαϊκής Ένωσης και των κρατών μελών της, προς υποστήριξη μιας προσέγγισης της βιομηχανικής ανάπτυξης η οποία βασίζεται στη συνολική ανταγωνιστικότητα, ως παράγοντα ανάπτυξης και απασχόλησης 72. ότι, στις 22 Απριλίου 1994, το Συμβούλιο ενέκρινε συμπεράσματα για τη βελτίωση της ανταγωνιστικότητας της ευρωπαϊκής βιομηχανίας βάσει της προαναφερθείσας Λευκής Βίβλου 73. ότι, με βάση ανακοίνωση της Επιτροπής του Σεπτεμβρίου 1994, το Συμβούλιο εξέδωσε το ψήφισμα της 21ης Νοεμβρίου 1994 (4) για την ενίσχυση της ανταγωνιστικότητας της κοινοτικής βιομηχανίας, επισημαίνοντας ιδιαιτέρως ότι μια ανταγωνιστική και καινοτόμος βιομηχανία αποτελεί τη βάση για μια οικονομική μεγέθυνση και για τη δημιουργία απασχόλησης 7 ότι οι προϋποθέσεις-πλαίσιο για την ανταγωνιστικότητα και τον ανταγωνισμό πρέπει να βελτιωθούν ώστε η Ευρωπαϊκή Ένωση να παραμείνει ελκυστικός πόλος οικονομικής δραστηριότητας για τη δημιουργία νέων επιχειρήσεων και νέων θέσεων απασχόλησης 74. ότι το Συμβούλιο ενέκρινε, στις 10 Οκτωβρίου 1994, ψήφισμα που υποστηρίζει ένα ολοκληρωμένο πρόγραμμα της Επιτροπής υπέρ των μικρομεσαίων επιχειρήσεων και της βιοτεχνίας 75. ότι το Ευρωπαϊκό Συμβούλιο των Καννών στις 26 και 27 Ιουνίου 1995 δέχτηκε με μεγάλο ενδιαφέρον την έκθεση της συμβουλευτικής επιτροπής για την ανταγωνιστικότητα (ομάδα Ciampi) 76. ότι, στις 29 Ιουνίου 1995, το Ευρωπαϊκό Κοινοβούλιο εξέδωσε ψήφισμα για την ανακοίνωση της Επιτροπής για μια πολιτική βιομηχανικής ανταγωνιστικότητας από την Ευρωπαϊκή Ένωση 77. ότι η βιομηχανική παραγωγή και οι υπηρεσίες είναι όλο και περισσότερο συμπληρωματικές και ότι, συνεπώς, είναι απαραίτητος ένας ανταγωνιστικός βιομηχανικός τομέας για την πλήρη αξιοποίηση των δυνατοτήτων δημιουργίας θέσεων απασχόλησης στον τομέα των υπηρεσιών 78. ότι η εσωτερική αγορά της ενέργειας και των τηλεπικοινωνιών πρέπει να υλοποιηθεί με την προοπτική της ταχείας ενίσχυσης της ανταγωνιστικότητας αυτού του τομέα και της βιομηχανίας γενικά 79. ότι υπάρχει συσχετισμός μεταξύ, αφενός, της οικονομικής και κοινωνικής συνοχής και, αφετέρου, της ανταγωνιστικότητας της ευρωπαϊκής βιομηχανίας, διότι μια ανταγωνιστική ευρωπαϊκή βιομηχανία μπορεί να συμβάλλει στη συνοχή και η συνοχή μπορεί να προσφέρει στη βιομηχανία το πλεονέκτημα μιας πιο μεγάλης εμπορικής και γεωγραφικής βάσης 710. ότι η διασφάλιση και η βελτίωση της βιομηχανικής ανταγωνιστικότητας βαρύνει κατά πρώτον τις επιχειρήσεις, ενώ εναπόκειται στην Κοινότητα και στα κράτη μέλη η μέριμνα για την εξασφάλιση των αναγκαίων προϋποθέσεων 7 ότι η Κοινότητα και τα κράτη μέλη, δρώντας στα πλαίσια των αντίστοιχων αρμοδιοτήτων τους, πρέπει επειγόντως να θεσπίσουν σχετικά μέτρα 711. ότι, λόγω της επιτάχυνσης της τεχνικής προόδου, της αύξουσας παγκοσμιοποίησης των αγορών, της αύξησης του παγκόσμιου ανταγωνισμού και της αύξουσας σημασίας της προστασίας του περιβάλλοντος, όλοι οι αρμόδιοι στον οικονομικό, τον πολιτικό και τον κοινωνικό τομέα πρέπει να καταβάλλουν μεγαλύτερες προσπάθειες για τη διευκόλυνση των απαραίτητων διαρθρωτικών προσαρμογών, ιδίως για την εξασφάλιση μιας διαρκούς ανάπτυξης και τη δημιουργία νέων θέσεων απασχόλησης 712. ότι η καλύτερη συνεκτίμηση των αναγκών της αγοράς στην πολιτική έρευνας και η υλοποίηση της κοινωνίας των πληροφοριών θα επηρεάσουν αποφασιστικά το σύνολο των βιομηχανικών δραστηριοτήτων της Ευρωπαϊκής Ένωσης 713. ότι είναι ανάγκη να αποφευχθούν οι στρεβλώσεις του ανταγωνισμού και να ενθαρρυνθεί το άνοιγμα των αγορών τόσο στο εσωτερικό όσο και στο εξωτερικό της Κοινότητας 714. ότι η ανάπτυξη των ανθρώπινων πόρων, ιδίως με την επαγγελματική κατάρτιση, αποτελεί ουσιώδες στοιχείο των αναγκαίων διαρθρωτικών προσαρμογών για την αύξηση της βιομηχανικής ανταγωνιστικότητας 715. ότι είναι ανάγκη να διασαφηνιστούν οι νομικές βάσεις των δράσεων που αναπτύσσονται στο βιομηχανικό τομέα για την εφαρμογή των πρωτοβουλιών που αναγγέλθηκαν στα πλαίσια της ανακοίνωσης σχετικά με μια πολιτική βιομηχανικής ανταγωνιστικότητας για την Ευρωπαϊκή Ένωση 716. ότι οι επενδύσεις διαδραματίζουν στρατηγικό ρόλο στην ενίσχυση της βιομηχανικής συνεργασίας η οποία, λόγω του πολλαπλασιαστικού της αποτελέσματος, αποτελεί μέσο πρωταρχικής σημασίας για την κοινωνικοοικονομική ανάπτυξη και την προσέγγιση μεταξύ των εθνών,ΑΠΟΦΑΣΙΖΕΙ:Άρθρο 1 Καθορίζονται οι προσανατολισμοί που περιέχονται στο επισυναπτόμενο ως παράρτημα πρόγραμμα δράσεων, το οποίο αποσκοπεί στην ενίσχυση της ανταγωνιστικότητας της ευρωπαϊκής βιομηχανίας, η οποία θα αποτελέσει τη βάση για την οικονομική μεγέθυνση και τη δημιουργία θέσεων απασχόλησης και θα συμβάλει στην οικονομική και κοινωνική συνοχή, και το οποίο επιδιώκει τους ακόλουθους στόχους:α) εκσυγχρονισμό του βιομηχανικού ρόλου των δημοσίων αρχών, με σκοπό ιδίως την απελευθέρωση των επιχειρήσεων (ιδίως των μικρομεσαίων) από κάθε περιττό νομικό και διοικητικό περιορισμό 7β) εξασφάλιση ανόθευτου ανταγωνισμού, τόσο στο εσωτερικό όσο και στο εξωτερικό της Κοινότητας 7γ) ενίσχυση της βιομηχανίας συνεργασίας 7δ) προώθηση των άυλων παραγόντων ανταγωνιστικότητας.Άρθρο 2 Κάθε χρόνο, η Επιτροπή υποβάλλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών έκθεση αξιολόγησης για τα επιτευχθέντα αποτελέσματα, συνοδευόμενη, ενδεχομένως, από σχετικές προτάσεις.Λουξεμβούργο, 25 Ιουνίου 1996.Για το ΣυμβούλιοΟ ΠρόεδροςM. PINTO(1) ΕΕ αριθ. C 308 της 20. 11. 1995, σ. 470.(2) ΕΕ αριθ. C 39 της 12. 2. 1996, σ. 1.(3) ΕΕ αριθ. C 100 της 2. 4. 1996, σ. 14.(4) ΕΕ αριθ. C 343 της 6. 12. 1994, σ. 1.ΠΑΡΑΡΤΗΜΑ ΠΡΟΓΡΑΜΜΑ ΔΡΑΣΕΩΝ ΓΙΑ ΤΗΝ ΕΝΙΣΧΥΣΗ ΤΗΣ ΒΙΟΜΗΧΑΝΙΚΗΣ ΑΝΤΑΓΩΝΙΣΤΙΚΟΤΗΤΑΣ ΤΗΣ ΕΥΡΩΠΑΪΚΗΣ ΕΝΩΣΗΣ Κύριοι προσανατολισμοί 1. Συγκεκριμενοποίηση των πρωτοβουλιών που αναγγέλθηκαν στα πλαίσια της ανακοίνωσης για μια «πολιτική βιομηχανικής ανταγωνιστικότητας για την Ευρωπαϊκή Ένωση»:- άυλες επενδύσεις,- βιομηχανική συνεργασία,- βιομηχανικές πτυχές του ανταγωνισμού,- εκσυγχρονισμός του βιομηχανικού ρόλου των δημόσιων αρχών.2. Διευκόλυνση της εμφάνισης της «κοινωνίας της γνώσης», ιδίως με την προώθηση της συνεχούς κατάρτισης.3. Ανάπτυξη της βιομηχανικής συνεργασίας, με συνεκτίμηση της ιδιαιτερότητας της κατάστασης:- των χωρών της Κεντρικής και Ανατολικής Ευρώπης, των Βαλτικών Χωρών και των χωρών της Κοινοπολιτείας Ανεξάρτητων Κρατών,- των χωρών της Μεσογείου και της Λατινικής Αμερικής,- των χωρών της Ασίας,- των χωρών ΑΚΕ και της Μεσημβρινής Αφρικής.4. Ενίσχυση και εμβάθυνση των σχέσεων μεταξύ της Ευρωπαϊκής Ένωσης και των Ηνωμένων Πολιτειών, ιδίως μέσω της υποστήριξης του διατλαντικού διαλόγου μεταξύ επιχειρήσεων.5. Σύσταση, σε συνεργασία με την αρμόδια επιτροπή για θέματα εμπορικής πολιτικής, τις εθνικές διοικήσεις και τη βιομηχανία, μιας βάσης δεδομένων για τα εμπόδια που συναντούν οι ευρωπαϊκές επιχειρήσεις στις τρίτες χώρες, κατά αγορά.6. Εξέταση του θέματος της μετεγκατάστασης των βιομηχανικών δραστηριοτήτων και των υπηρεσιών και έκθεση προς τους γενικούς διευθυντές της βιομηχανίας.7. Βελτίωση της λειτουργίας της εσωτερικής αγοράς, ιδίως με στόχο την επιτάχυνση της διαδικασίας τυποποίησης και την ενίσχυση των προσπαθειών συντονισμού των εθνικών πρωτοβουλιών για τη στήριξη των επιχειρήσεων που αντιμετωπίζουν εμπόδια στις συναλλαγές εντός της Ευρωπαϊκής Ένωσης.8. Εξέταση και αξιοποίηση της συμπληρωματικότητας μεταξύ των βιομηχανικών δραστηριοτήτων και των συνδεομένων με αυτές υπηρεσιών.9. Ετήσια έκθεση για την ανάπτυξη της ανταγωνιστικότητας της ευρωπαϊκής βιομηχανίας, ιδίως βάσει των πληροφοριών που συγκεντρώνονται για το «Πανόραμα της Ευρωπαϊκής Βιομηχανίας».10. Τακτική έκθεση προς τους γενικούς διευθυντές της βιομηχανίας για την πρόοδο του προγράμματος δράσεων καθώς και για τις ενδεχόμενες προσαρμογές του προγράμματος δράσης για τα επόμενα έτη.


title: 2011/814/ΚΕΠΠΑ: Απόφαση EUTM Somalia/2/2011 της Επιτροπής Πολιτικής και Ασφάλειας, της 6ης Δεκεμβρίου 2011 , σχετικά με τη σύσταση της επιτροπής συνεισφερόντων για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia)

text:
               7.12.2011

               EL

               Επίσημη Εφημερίδα της Ευρωπαϊκής Ένωσης

               L 324/34

         ΑΠΌΦΑΣΗ EUTM SOMALIA/2/2011 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 6ης Δεκεμβρίου 2011
   σχετικά με τη σύσταση της επιτροπής συνεισφερόντων για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia)
   (2011/814/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2010/96/ΚΕΠΠΑ του Συμβουλίου, της 15ης Φεβρουαρίου 2010, για μια στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia) (1), και ιδίως το άρθρο 8 παράγραφος 5,
   Εκτιμώντας τα ακόλουθα:

               (1)

               Σύμφωνα με το άρθρο 8 παράγραφος 5 της απόφασης 2010/96/ΚΕΠΠΑ του Συμβουλίου, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις για τη σύσταση επιτροπής συνεισφερόντων (ΕπΣ) για την EUTM Somalia.

               (2)

               Τα συμπεράσματα του Ευρωπαϊκού Συμβουλίου της Νίκαιας της 7ης, 8ης και 9ης Δεκεμβρίου 2000 και των Βρυξελλών της 24ης και 25ης Οκτωβρίου 2002 περιλαμβάνουν τις ρυθμίσεις για τη συμμετοχή τρίτων κρατών σε επιχειρήσεις διαχείρισης κρίσεων και για τη σύσταση της ΕπΣ.

               (3)

               Η ΕπΣ θα διαδραματίζει βασικό ρόλο στην τρέχουσα διαχείριση της EUTM Somalia. Θα αποτελεί το κύριο φόρουμ όπου τα συνεισφέροντα κράτη θα εξετάζουν από κοινού ζητήματα σχετιζόμενα με την ανάπτυξη των δυνάμεών τους στην αποστολή. Η ΕΠΑ, η οποία ασκεί τον πολιτικό έλεγχο και έχει τη στρατηγική διεύθυνση της αποστολής, θα λαμβάνει υπόψη τις γνώμες που διατυπώνει η ΕπΣ.

               (4)

               Σύμφωνα με το άρθρο 5 του πρωτοκόλλου 22 για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα. Η Δανία δεν συμμετέχει συνεπώς στην εφαρμογή της παρούσας απόφασης ούτε και στη χρηματοδότηση της EUTM Somalia,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύσταση και εντολή καθηκόντων
   Με την παρούσα συστήνεται επιτροπή συνεισφερόντων (ΕπΣ) για τη στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας (EUTM Somalia). Η εντολή καθηκόντων της ΕπΣ καθορίζεται στα συμπεράσματα του Ευρωπαϊκού Συμβουλίου της Νίκαιας της 7-9 Δεκεμβρίου 2000 και των Βρυξελλών της 24ης και 25ης Οκτωβρίου 2002.
   Άρθρο 2
   Σύνθεση
   1.   Μέλη της ΕπΣ είναι:

               —

               οι αντιπρόσωποι όλων των κρατών μελών,

               —

               οι αντιπρόσωποι των τρίτων κρατών που συμμετέχουν στην αποστολή και παρέχουν σημαντική στρατιωτική συνεισφορά, κατά τα αναφερόμενα στο παράρτημα.

         2.   Ο διοικητής αποστολής της ΕΕ ή ο αντιπρόσωπος του, ο γενικός διευθυντής του στρατιωτικού επιτελείου της ΕΕ ή οι αντιπρόσωποί τους και αντιπρόσωποι της Επιτροπής παρίστανται στις συνεδριάσεις της ΕπΣ.
   3.   Τρίτα πρόσωπα είναι δυνατόν να καλούνται να παραστούν για τα τμήματα της συζήτησης που τους αφορούν, όπως ενδείκνυται.
   Άρθρο 3
   Πρόεδρος
   Η ΕπΣ προεδρεύεται από τον Ύπατο Εκπρόσωπο της Ένωσης για Θέματα Εξωτερικής Πολιτικής και Πολιτικής Ασφαλείας ή από αντιπρόσωπό του σε στενή διαβούλευση με τον πρόεδρο της στρατιωτικής επιτροπής της Ευρωπαϊκής Ένωσης (CEUMC) ή τον αντιπρόσωπό του.
   Άρθρο 4
   Συνεδριάσεις
   1.   Η ΕπΣ συγκαλείται από τον πρόεδρο σε τακτική βάση. Όταν το απαιτούν οι περιστάσεις, είναι δυνατόν να συγκαλούνται έκτακτες συνεδριάσεις με πρωτοβουλία του προέδρου ή έπειτα από αίτηση ενός μέλους.
   2.   Ο πρόεδρος διανέμει εκ των προτέρων προσωρινή ημερήσια διάταξη και τα έγγραφα που αφορούν τη συνεδρίαση. Έπειτα από κάθε συνεδρίαση διανέμεται περίληψη των πρακτικών.
   Άρθρο 5
   Διαδικασία
   1.   Με την επιφύλαξη της παραγράφου 3, των αρμοδιοτήτων της ΕΠΑ και των ευθυνών του διοικητή αποστολής της ΕΕ,

               —

               απαιτείται η ομοφωνία των αντιπροσώπων των κρατών που συνεισφέρουν στην αποστολή όταν η ΕπΣ λαμβάνει αποφάσεις όσον αφορά την τρέχουσα διαχείριση της αποστολής,

               —

               απαιτείται η ομοφωνία των μελών της ΕπΣ όταν η ΕπΣ προβαίνει σε συστάσεις για ενδεχόμενες αναπροσαρμογές του επιχειρησιακού σχεδιασμού, συμπεριλαμβανομένης της ενδεχόμενης αναπροσαρμογής των στόχων.

         Η αποχή ενός μέλους δεν αποτρέπει την επίτευξη ομοφωνίας.
   2.   Ο πρόεδρος διαπιστώνει κατά πόσον είναι παρούσα η πλειονότητα των αντιπροσώπων των κρατών που δικαιούνται να λάβουν μέρος στις συζητήσεις.
   3.   Όλα τα διαδικαστικά ζητήματα ρυθμίζονται με απόφαση της απλής πλειοψηφίας των μελών που είναι παρόντα στη συνεδρίαση.
   4.   Η Δανία δεν συμμετέχει σε καμία απόφαση της ΕπΣ.
   Άρθρο 6
   Εμπιστευτικότητα
   1.   Σύμφωνα με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2), οι κανονισμοί ασφαλείας του Συμβουλίου εφαρμόζονται στις συνεδριάσεις και τις εργασίες της ΕπΣ. Ειδικότερα, οι αντιπρόσωποι στην ΕπΣ διαθέτουν τις κατάλληλες άδειες ασφαλείας.
   2.   Οι συζητήσεις στην ΕπΣ καλύπτονται από την υποχρέωση του επαγγελματικού απορρήτου, εκτός εάν η ΕπΣ αποφασίσει ομόφωνα διαφορετικά.
   Άρθρο 7
   Έναρξη ισχύος
   Η παρούσα απόφαση αρχίζει να ισχύει την ημέρα έκδοσής της.

      Βρυξέλλες, 6 Δεκεμβρίου 2011.

            Για την Επιτροπή Πολιτικής και Ασφάλειας

            Ο Πρόεδρος

         O. SKOOG

      (1)  ΕΕ L 44 της 19.2.2010, σ. 16.

      (2)  ΕΕ L 141 της 27.5.2011, σ. 17.

      ΠΑΡΑΡΤΗΜΑ

         Κατάλογος των τρίτων κρατών που αναφέρονται στο άρθρο 2 παράγραφος 1 δεύτερη περίπτωση

                  —

                  Σερβία


Avis juridique important

|

32003D0299

2003/299/ΕΚ: Απόφαση του Συμβουλίου, της 14ης Απριλίου 2003, σχετικά με τη σύναψη πρωτοκόλλου για την προσαρμογή των εμπορικών πτυχών της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις

Επίσημη Εφημερίδα αριθ. L 107 της 30/04/2003 σ. 0036 - 0039

Απόφαση του Συμβουλίουτης 14ης Απριλίου 2003σχετικά με τη σύναψη πρωτοκόλλου για την προσαρμογή των εμπορικών πτυχών της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(2003/299/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη φράση,την πρόταση της Επιτροπής,Εκτιμώντας τα ακόλουθα:(1) Η Ευρωπαϊκή Συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου(1) (εφεξής καλούμενη "Ευρωπαϊκή Συμφωνία"), προβλέπει αμοιβαίες εμπορικές παραχωρήσεις για ορισμένα γεωργικά προϊόντα.(2) Στο άρθρο 21 παράγραφος 5 της Ευρωπαϊκής Συμφωνίας προβλέπεται ότι η Κοινότητα και η Σλοβακική Δημοκρατία εξετάζουν ανά προϊόν και σε συστηματική και αμοιβαία βάση, τη δυνατότητα εκατέρωθεν χορήγησης περαιτέρω παραχωρήσεων.(3) Οι πρώτες βελτιώσεις του προτιμησιακού καθεστώτος της Ευρωπαϊκής Συμφωνίας προβλέφθηκαν στο πρωτόκολλο για την προσαρμογή των εμπορικών πτυχών της Ευρωπαϊκής Συμφωνίας, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένων των βελτιώσεων του υφιστάμενου προτιμησιακού καθεστώτος, που εγκρίθηκε με την απόφαση 98/638/ΕΚ(2).(4) Επίσης, προβλέφθηκαν βελτιώσεις του προτιμησιακού καθεστώτος ως επακόλουθο των διαπραγματεύσεων για την απελευθέρωση των γεωργικών εμπορικών συναλλαγών που ολοκληρώθηκαν το 2000. Όσον αφορά την Κοινότητα, οι βελτιώσεις τέθηκαν σε εφαρμογή από την 1η Ιουλίου 2000 μέσω του κανονισμού (ΕΚ) αριθ. 2434/2000 του Συμβουλίου, της 17ης Οκτωβρίου 2000, περί θεσπίσεως ορισμένων παραχωρήσεων υπό μορφήν κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται στην Ευρωπαϊκή Συμφωνία με την Σλοβακική Δημοκρατία(3). Η δεύτερη αυτή προσαρμογή του προτιμησιακού καθεστώτος δεν έχει ακόμη ενσωματωθεί στην Ευρωπαϊκή Συμφωνία με τη μορφή συμπληρωματικού πρωτοκόλλου.(5) Στις 3 Μαΐου 2000 και στις 25 Ιουνίου 2002, ολοκληρώθηκαν οι διαπραγματεύσεις για περαιτέρω βελτιώσεις του προτιμησιακού καθεστώτος της Ευρωπαϊκής Συμφωνίας.(6) Θα πρέπει να εγκριθεί το νέο συμπληρωματικό πρωτόκολλο της Ευρωπαϊκής Συμφωνίας για την προσαρμογή των εμπορικών πτυχών της Ευρωπαϊκής Συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου (καλούμενο στο εξής "το πρωτόκολλο"), με σκοπό την ενοποίηση όλων των παραχωρήσεων στις γεωργικές εμπορικές συναλλαγές μεταξύ των δύο μερών, συμπεριλαμβανομένων των αποτελεσμάτων των διαπραγματεύσεων που ολοκληρώθηκαν το 2000 και το 2002.(7) Με τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα(4), κωδικοποιήθηκαν οι κανόνες διαχείρισης για δασμολογικές ποσοστώσεις με στόχο να χρησιμοποιούνται ακολουθώντας τη χρονολογική σειρά ημερομηνιών των τελωνειακών διασαφήσεων. Η διαχείριση συνεπώς ορισμένων δασμολογικών ποσοστώσεων βάσει της παρούσας απόφασης θα πρέπει να ακολουθεί τους εν λόγω κανόνες.(8) Τα απαιτούμενα μέτρα για την εφαρμογή της παρούσας απόφασης θα πρέπει να θεσπιστούν σύμφωνα με την απόφαση αριθ. 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(5).(9) Ως αποτέλεσμα των διαπραγματεύσεων που προαναφέρονται, ο κανονισμός (ΕΚ) αριθ. 2434/2000 έχει κατ' ουσία χάσει το νόημα του και θα πρέπει συνεπώς να καταργηθεί,ΑΠΟΦΑΣΙΖΕΙ:Άρθρο 1Εγκρίνεται εξ ονόματος της Κοινότητας το πρωτόκολλο για την προσαρμογή των εμπορικών πτυχών της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της αφενός, και της Σλοβακικής Δημοκρατίας αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις.Άρθρο 2Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο εξ ονόματος της Κοινότητας και να κοινοποιήσει την πράξη έγκρισης που προβλέπεται στο άρθρο 3 του πρωτοκόλλου.Άρθρο 31. Κατά την έναρξη εφαρμογής της παρούσας απόφασης, οι ρυθμίσεις των παραρτημάτων του πρωτοκόλλου που επισυνάπτεται στην παρούσα απόφαση αντικαθιστούν εκείνες των παραρτημάτων ΧΙ και ΧΙΙ που αναφέρονται στο άρθρο 21, παράγραφοι 2 και 4, όπως τροποποιήθηκαν, της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου.2. Η Επιτροπή θεσπίζει λεπτομερείς κανόνες για την εφαρμογή του πρωτοκόλλου σύμφωνα με τη διαδικασία του άρθρου 6 παράγραφος 2.Άρθρο 41. Οι αύξοντες αριθμοί που έχουν απονεμηθεί στις δασμολογικές ποσοστώσεις στο παράρτημα της παρούσας απόφασης μπορούν να τροποποιηθούν από την Επιτροπή σύμφωνα με τη διαδικασία του άρθρου 6 παράγραφος 2. Η διαχείριση των δασμολογικών ποσοστώσεων με αριθμό άνω του 09.5100 πραγματοποιείται από την Επιτροπή σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93.2. Οι ποσότητες εμπορευμάτων που υπάγονται σε δασμολογικές ποσοστώσεις και τέθηκαν σε ελεύθερη κυκλοφορία από την 1η Ιουλίου 2002 στο πλαίσιο των παραχωρήσεων οι οποίες προβλέπονται στο παράρτημα A(β) του κανονισμού (EΚ) αριθ. 2434/2000, καταλογίζονται εξ ολοκλήρου στις ποσότητες που προβλέπονται στην τέταρτη στήλη του παραρτήματος A(β) του συνημμένου πρωτοκόλλου, με εξαίρεση τις ποσότητες για τις οποίες εκδόθηκαν άδειες εισαγωγής πριν από την 1η Ιουλίου 2002.Άρθρο 5Το δικαίωμα υπαγωγής στο καθεστώς των κοινοτικών δασμολογικών ποσοστώσεων για τον οίνο που αναφέρεται στο παράρτημα της παρούσας απόφασης καθώς και στο παράρτημα Γ του πρωτοκόλλου προϋποθέτει την προσκόμιση εγγράφου VI 1 ή αποσπάσματος VI 2 σύμφωνα με τον κανονισμό (ΕΚ) αριθ. 883/2001 της Επιτροπής, της 24ης Απριλίου 2001 για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου, όσον αφορά τις σχετικές με τα προϊόντα του αμπελοοινικού τομέα συναλλαγές με τρίτες χώρες(6).Άρθρο 61. Η Επιτροπή επικουρείται από την επιτροπή για τα σιτηρά, η οποία συστάθηκε βάσει του άρθρου 23 του κανονισμού (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(7) ή, ανάλογα με την περίπτωση, από την επιτροπή που συστάθηκε βάσει των σχετικών διατάξεων των υπόλοιπων κανονισμών για την κοινή οργάνωση των γεωργικών αγορών.2. Στις περιπτώσεις που γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ είναι ένας μήνας.3. Η επιτροπή θεσπίζει τον εσωτερικό κανονισμό της.Άρθρο 7Ο κανονισμός (ΕΚ) αριθ. 2434/2000 καταργείται από την έναρξη ισχύος του πρωτοκόλλου.Βρυξέλλες, 14 Απριλίου 2003.Για το ΣυμβούλιοΟ ΠρόεδροςΑ. Γιαννίτσης(1) ΕΕ L 359 της 31.12.1994, σ. 2.(2) ΕΕ L 306 της 16.11.1998, σ. 2.(3) ΕΕ L 280 της 4.11.2000, σ. 9.(4) ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 444/2002 (ΕΕ L 68 της 12.3.2002, σ. 11).(5) ΕΕ L 184 της 17.7.1999, σ. 23.(6) ΕΕ L 128 της 10.5.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2380/2002 (ΕΕ L 358 της 31.12.2002, σ. 117).(7) ΕΕ L 181 της 1.7.1992, σ. 21· κανονισμός όπως τροποποιήθηκε τελευταία από τον κανονισμό (ΕΚ) αριθ. 1666/2000 (ΕΕ L 193 της 29.7.2000, σ. 1).ΠΑΡΑΡΤΗΜΑΑύξοντες αριθμοί των δασμολογικών ποσοστώσεων της ΕΕ για τα προϊόντα καταγωγής Σλοβακικής Δημοκρατίας (όπως αναφέρεται στο άρθρο 4)>ΘΕΣΗ ΠΙΝΑΚΑ>


title: 2013/100/ΕΕ: Απόφαση του Συμβουλίου, της 10ης Μαΐου 2012 , για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της κυβέρνησης της Λαϊκής Σοσιαλιστικής Δημοκρατίας της Σρι Λάνκα σχετικά με ορισμένες πτυχές των αεροπορικών μεταφορών

text:
               22.2.2013

               EL

               Επίσημη Εφημερίδα της Ευρωπαϊκής Ένωσης

               L 49/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 10ης Μαΐου 2012
   για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της κυβέρνησης της Λαϊκής Σοσιαλιστικής Δημοκρατίας της Σρι Λάνκα σχετικά με ορισμένες πτυχές των αεροπορικών μεταφορών
   (2013/100/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Με την απόφαση της 5ης Ιουνίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις με τρίτες χώρες με σκοπό την αντικατάσταση ορισμένων διατάξεων υφιστάμενων διμερών συμφωνιών από μία συμφωνία σε επίπεδο Ένωσης.

               (2)

               Η Επιτροπή διαπραγματεύθηκε, εξ ονόματος της Ένωσης, με τη Λαϊκή Σοσιαλιστική Δημοκρατία της Σρι Λάνκα συμφωνία σχετικά με ορισμένες πτυχές των αεροπορικών μεταφορών (εφεξής «η συμφωνία») σύμφωνα με τους μηχανισμούς και τις οδηγίες του παραρτήματος της απόφασης του Συμβουλίου της 5ης Ιουνίου 2003.

               (3)

               H συμφωνία θα πρέπει να υπογραφεί και να εφαρμοσθεί προσωρινά μέχρι να ολοκληρωθούν οι διαδικασίες σύναψής της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, εξ ονόματος της Ένωσης, η υπογραφή της συμφωνίας μεταξύ της Ευρωπαϊκής Ένωσης και της κυβέρνησης της Λαϊκής Σοσιαλιστικής Δημοκρατίας της Σρι Λάνκα σχετικά με ορισμένες πτυχές των αεροπορικών μεταφορών, με την επιφύλαξη της σύναψής της.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που θα υπογράψουν τη συμφωνία εξ ονόματος της Ένωσης.
   Άρθρο 3
   Η συμφωνία, ενόσω εκκρεμεί η έναρξη ισχύος της, εφαρμόζεται προσωρινά, σύμφωνα με το άρθρο 7 παράγραφος 2 της συμφωνίας, από την ημέρα της υπογραφής της (1).
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 10 Μαΐου 2012.

            Για το Συμβούλιο

            Ο Πρόεδρος

         U. ELBÆK

      (1)  Η ημερομηνία υπογραφής της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από την Γενική Γραμματεία του Συμβουλίου.

         ΣΥΜΦΩΝΊΑ

      μεταξύ της Ευρωπαϊκής Ένωσης και της κυβέρνησης της Λαϊκής Σοσιαλιστικής Δημοκρατίας της Σρι Λάνκα σχετικά με ορισμένες πτυχές των αεροπορικών μεταφορών
      Η ΕΥΡΩΠΑΪΚΗ ΈΝΩΣΗ,
      (εφεξής «η Ένωση»)
      αφενός και
      Η ΚΥΒΕΡΝΗΣΗ ΤΗΣ ΛΑΪΚΗΣ ΣΟΣΙΑΛΙΣΤΙΚΗΣ ΔΗΜΟΚΡΑΤΙΑΣ ΤΗΣ ΣΡΙ ΛΑΝΚΑ,
      (εφεξής «η Σρι Λάνκα»),
      αφετέρου,
      (εφεξής «τα συμβαλλόμενα μέρη»)
      ΕΠΙΣΗΜΑΙΝΟΝΤΑΣ ότι έχουν συναφθεί διμερείς συμφωνίες αεροπορικών μεταφορών μεταξύ αρκετών κρατών μελών της Ευρωπαϊκής Ένωσης και της Λαϊκής Σοσιαλιστικής Δημοκρατίας της Σρι Λάνκα,
      ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών αεροπορικών μεταφορών μεταξύ κρατών μελών της Ευρωπαϊκής Ένωσης και της Λαϊκής Σοσιαλιστικής Δημοκρατίας της Σρι Λάνκα, οι οποίες είναι αντίθετες προς τη νομοθεσία της Ευρωπαϊκής Ένωσης, πρέπει να εναρμονισθούν με τη νομοθεσία αυτή, ώστε να δημιουργηθεί στέρεη νομική βάση για τις αεροπορικές μεταφορές μεταξύ της Ευρωπαϊκής Ένωσης και της Λαϊκής Σοσιαλιστικής Δημοκρατίας της Σρι Λάνκα και να διαφυλαχθεί η συνέχεια των εν λόγω αεροπορικών μεταφορών,
      ΕΠΙΣΗΜΑΙΝΟΝΤΑΣ ότι η Ένωση έχει αποκλειστική αρμοδιότητα επί διάφορων πτυχών οι οποίες είναι δυνατόν να συμπεριληφθούν σε διμερείς συμφωνίες αεροπορικών μεταφορών μεταξύ κρατών μελών της Ένωσης και τρίτων χωρών,
      ΕΠΙΣΗΜΑΙΝΟΝΤΑΣ ότι, βάσει του δικαίου της Ευρωπαϊκής Ένωσης, οι κοινοτικοί αερομεταφορείς που είναι εγκατεστημένοι σε κράτος μέλος έχουν δικαίωμα ισότιμης πρόσβασης στις αεροπορικές γραμμές μεταξύ των κρατών μελών της Ευρωπαϊκής Ένωσης και τρίτων χωρών,
      ΕΧΟΝΤΑΣ ΥΠΟΨΗ τις συμφωνίες μεταξύ της Ένωσης και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών (αναφερόμενες στο παράρτημα 3) να αποκτούν την κυριότητα αερομεταφορέων που έχουν λάβει άδεια εκμετάλλευσης σύμφωνα με το δίκαιο της Ένωσης,
      ΕΠΙΣΗΜΑΙΝΟΝΤΑΣ ότι, με βάση το δίκαιο της Ευρωπαϊκής Ένωσης, οι αερομεταφορείς δεν μπορούν καταρχήν να συνάπτουν συμφωνίες που μπορούν να θίξουν τις εμπορικές συναλλαγές μεταξύ των κρατών μελών της Ένωσης και έχουν ως αντικείμενο ή αποτέλεσμα την παρακώλυση, τον περιορισμό ή τη στρέβλωση του ανταγωνισμού,
      ΑΝΑΓΝΩΡΙΖΟΝΤΑΣ ότι διατάξεις των διμερών συμφωνιών αεροπορικών μεταφορών που έχουν συναφθεί μεταξύ κρατών μελών της Ένωσης και της Σρι Λάνκα οι οποίες i) απαιτούν ή ευνοούν την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή εναρμονισμένων πρακτικών που παρακωλύουν, νοθεύουν ή περιορίζουν τον ανταγωνισμό μεταξύ αερομεταφορέων σε συγκεκριμένες γραμμές, ή ii) ενισχύουν τις επιπτώσεις τέτοιων συμφωνιών, αποφάσεων ή εναρμονισμένων πρακτικών, ή iii) αναθέτουν σε αερομεταφορείς ή άλλους ιδιωτικούς οικονομικούς παράγοντες την αρμοδιότητα λήψης μέτρων που εμποδίζουν, νοθεύουν ή περιορίζουν τον ανταγωνισμό μεταξύ αερομεταφορέων στα αντίστοιχα δρομολόγια, δύνανται να καταστήσουν αναποτελεσματικούς τους κανόνες ανταγωνισμού που εφαρμόζονται στις επιχειρήσεις,
      ΑΝΑΓΝΩΡΙΖΟΝΤΑΣ ότι, όταν κράτος μέλος έχει καθορίσει αερομεταφορέα του οποίου τον ρυθμιστικό έλεγχο για την εποπτεία της ασφάλειας πτήσεων ασκεί και διατηρεί άλλο κράτος μέλος, τα δικαιώματα της Σρι Λάνκα βάσει των διατάξεων της συμφωνίας για την ασφάλεια πτήσεων μεταξύ του κράτους μέλους που καθόρισε τον αερομεταφορέα και της Σρι Λάνκα ισχύουν εξίσου για το συγκεκριμένο άλλο κράτος μέλος,
      ΕΠΙΣΗΜΑΙΝΟΝΤΑΣ ότι οι διμερείς συμφωνίες που αναφέρονται στο παράρτημα 1 βασίζονται στη γενική αρχή ότι οι καθορισμένες αεροπορικές εταιρείες των συμβαλλομένων μερών έχουν δίκαιες και ίσες ευκαιρίες εκτέλεσης των συμφωνημένων δρομολογίων στις συγκεκριμένες διαδρομές,
      ΕΠΙΣΗΜΑΙΝΟΝΤΑΣ ότι σκοπός της παρούσας συμφωνίας δεν είναι να αυξηθεί ο συνολικός όγκος της αεροπορικής κίνησης μεταξύ της Ένωσης και της Σρι Λάνκα, να θιγεί η ισορροπία μεταξύ κοινοτικών αερομεταφορέων και αερομεταφορέων της Σρι Λάνκα, ή να γίνει διαπραγμάτευση των διατάξεων των υφιστάμενων διμερών συμφωνιών για τα δικαιώματα μεταφοράς,
      ΣΥΜΦΩΝΗΣΑΝ ΤΑ ΑΚΟΛΟΥΘΑ:
      Άρθρο 1
      Γενικές διατάξεις
      1.   Για τους σκοπούς της παρούσας συμφωνίας, ως «κράτη μέλη» νοούνται τα κράτη μέλη της Ευρωπαϊκής Ένωσης και ως «συνθήκες ΕΕ» νοούνται η συνθήκη για την Ευρωπαϊκή Ένωση και η συνθήκη για τη λειτουργία της Ευρωπαϊκής Ένωσης.
      2.   Σε κάθε συμφωνία που παρατίθεται στο παράρτημα 1, οι αναφορές σε υπηκόους κράτους μέλους που είναι μέρος της συμφωνίας αυτής νοούνται ως αναφορές σε υπηκόους των κρατών μελών.
      3.   Σε κάθε συμφωνία που παρατίθεται στο παράρτημα 1, οι αναφορές σε αερομεταφορείς ή αεροπορικές εταιρείες κράτους μέλους συμβαλλόμενου μέρους της συμφωνίας αυτής νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.
      4.   Η χορήγηση δικαιωμάτων μεταφοράς συνεχίζεται μέσω διμερών ρυθμίσεων.
      Άρθρο 2
      Καθορισμός αερομεταφορέα από κράτος μέλος
      1.   Οι διατάξεις των παραγράφων 2 και 3 του παρόντος άρθρου αντικαθιστούν τις σχετικές διατάξεις των άρθρων που παρατίθενται αντιστοίχως στα σημεία α) και β) του παραρτήματος 2, σε ό,τι αφορά τον καθορισμό αερομεταφορέα από το αντίστοιχο κράτος μέλος, τις άδειες εκμετάλλευσης και τις άδειες τεχνικής φύσεως που του χορηγεί η Σρι Λάνκα, και σε ό,τι αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.
      2.   Όταν γνωστοποιείται από κράτος μέλος καθορισμός αερομεταφορέα, η Σρι Λάνκα χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:

                  α)

                  ο αερομεταφορέας είναι εγκατεστημένος, με βάση τις συνθήκες ΕΕ, στην επικράτεια του κράτους μέλους που τον έχει καθορίσει και είναι κάτοχος έγκυρης άδειας εκμετάλλευσης σύμφωνα με το δίκαιο της Ένωσης και

                  β)

                  το κράτος μέλος που είναι αρμόδιο για την έκδοση του αντίστοιχου πιστοποιητικού αερομεταφορέα ασκεί και διατηρεί τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροναυτική αρχή και

                  γ)

                  ο αερομεταφορέας τελεί και θα εξακολουθήσει να τελεί υπό την κυριότητα, είτε άμεσα είτε διά κατά πλειοψηφίαν συμμετοχής, και υπό τον ουσιαστικό έλεγχο κρατών μελών ή/και υπηκόων κρατών μελών, ή/και άλλων κρατών αναφερόμενων στο παράρτημα 3 ή/και υπηκόων των συγκεκριμένων άλλων κρατών και ελέγχεται ανά πάσα στιγμή ουσιαστικά από τα εν λόγω κράτη μέλη ή/και τους εν λόγω υπηκόους.

            3.   Η Σρι Λάνκα δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως ενός αερομεταφορέα καθορισμένου από κράτος μέλος, εφόσον:

                  α)

                  ο αερομεταφορέας δεν είναι εγκατεστημένος, με βάση τις συνθήκες ΕΕ, στην επικράτεια του κράτους μέλους που τον έχει καθορίσει ή δεν είναι κάτοχος έγκυρης άδειας εκμετάλλευσης σύμφωνα με το δίκαιο της Ένωσης· ή

                  β)

                  το κράτος μέλος που είναι αρμόδιο για την έκδοση του πιστοποιητικού αερομεταφορέα δεν ασκεί ή δεν διατηρεί τον ουσιαστικό ρυθμιστικό έλεγχο του αερομεταφορέα, ή στην πράξη καθορισμού του αερομεταφορέα δεν προσδιορίζεται με σαφήνεια η αρμόδια αεροναυτική αρχή· ή

                  γ)

                  ο αερομεταφορέας δεν τελεί υπό την κυριότητα, είτε άμεσα είτε μέσω πλειοψηφικής συμμετοχής, ή υπό τον πραγματικό έλεγχο κρατών μελών ή/και υπηκόων κρατών μελών, ή/και άλλων χωρών αναφερόμενων στο παράρτημα 3 ή/και υπηκόων των συγκεκριμένων άλλων χωρών· ή

                  δ)

                  ο αερομεταφορέας έχει ήδη λάβει άδεια εκμετάλλευσης βάσει διμερούς συμφωνίας μεταξύ της Σρι Λάνκα και άλλου κράτους μέλους, και η Σρι Λάνκα αποδείξει ότι ο αερομεταφορέας, ασκώντας τα δικαιώματα μεταφοράς που απορρέουν από την παρούσα συμφωνία σε δρομολόγιο που περιλαμβάνει σημείο στην επικράτεια αυτού του άλλου κράτους μέλους, καταστρατηγεί τους περιορισμούς ως προς τα δικαιώματα μεταφοράς που επιβάλλει η άλλη αυτή συμφωνία· ή

                  ε)

                  ο αερομεταφορέας διαθέτει πιστοποιητικό αερομεταφορέα που έχει εκδοθεί από κράτος μέλος το οποίο δεν έχει συνάψει με τη Σρι Λάνκα διμερή συμφωνία στον τομέα των αεροπορικών υπηρεσιών, και το οποίο έχει αρνηθεί να παραχωρήσει δικαιώματα κυκλοφορίας στον αερομεταφορέα που έχει καθορίσει η Σρι Λάνκα.

            Κατά την άσκηση των δικαιωμάτων που του παρέχει η παρούσα παράγραφος, η Σρι Λάνκα δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.
      Άρθρο 3
      Ασφάλεια πτήσεων
      1.   Οι διατάξεις της παραγράφου 2 του παρόντος άρθρου συμπληρώνουν τις σχετικές διατάξεις των άρθρων που παρατίθενται στο παράρτημα 2 στοιχείο γ).
      2.   Σε περίπτωση που ένα κράτος μέλος έχει καθορίσει αερομεταφορέα του οποίου τον ρυθμιστικό έλεγχο ασκεί και διατηρεί άλλο κράτος μέλος, τα δικαιώματα της Σρι Λάνκα που απορρέουν από τις διατάξεις περί ασφάλειας πτήσεων της συμφωνίας μεταξύ του κράτους μέλους που έχει καθορίσει τον αερομεταφορέα και της Σρι Λάνκα ισχύουν εξίσου σε ό,τι αφορά την έκδοση, την εφαρμογή ή τη διατήρηση των προτύπων ασφάλειας πτήσεων από το άλλο αυτό κράτος μέλος και σε ό,τι αφορά την άδεια εκμετάλλευσης του εν λόγω αερομεταφορέα.
      Άρθρο 4
      Συμβιβάσιμο με τους κανόνες ανταγωνισμού
      1.   Κατά παρέκκλιση τυχόν αντίθετων διατάξεων, καμία διάταξη οποιασδήποτε από τις συμφωνίες που αναφέρονται στο παράρτημα 1 i) δεν απαιτεί ούτε ευνοεί την έγκριση συμφωνιών μεταξύ επιχειρήσεων, αποφάσεων από ενώσεις επιχειρήσεων ή εναρμονισμένων πρακτικών που εμποδίζουν ή νοθεύουν τον ανταγωνισμό· ii) δεν ενισχύει τις επιπτώσεις τέτοιων συμφωνιών, αποφάσεων ή εναρμονισμένων πρακτικών, ή iii) δεν εκχωρεί σε ιδιωτικούς οικονομικούς φορείς την αρμοδιότητα λήψης μέτρων, τα οποία παρακωλύουν, νοθεύουν ή περιορίζουν τον ανταγωνισμό.
      2.   Δεν εφαρμόζονται οι διατάξεις των συμφωνιών του παραρτήματος 1 οι οποίες δεν συμβιβάζονται με την παράγραφο 1 του παρόντος άρθρου.
      Άρθρο 5
      Παραρτήματα της συμφωνίας
      Τα παραρτήματα της παρούσας συμφωνίας αποτελούν αναπόσπαστο μέρος αυτής.
      Άρθρο 6
      Επανεξέταση, αναθεώρηση ή τροποποίηση
      Τα συμβαλλόμενα μέρη μπορούν, ανά πάσα στιγμή, να επανεξετάσουν, να αναθεωρήσουν ή να τροποποιήσουν την παρούσα συμφωνία με κοινή συναίνεση.
      Άρθρο 7
      Έναρξη ισχύος και προσωρινή εφαρμογή
      1.   Η παρούσα συμφωνία αρχίζει να ισχύει την ημερομηνία κατά την οποία τα συμβαλλόμενα μέρη έχουν αμοιβαία κοινοποιήσει εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της συμφωνίας.
      2.   Κατά παρέκκλιση της παραγράφου 1, τα συμβαλλόμενα μέρη συμφωνούν να εφαρμόζουν προσωρινά την παρούσα συμφωνία από την ημέρα της υπογραφής της μέχρι την έναρξη ισχύος της.
      3.   Η παρούσα συμφωνία εφαρμόζεται σε όλες τις συμφωνίες και ρυθμίσεις που αναφέρονται στο παράρτημα 1, συμπεριλαμβανομένων εκείνων που, κατά την ημερομηνία υπογραφής της παρούσας συμφωνίας, δεν έχουν ακόμη αρχίσει να ισχύουν και δεν εφαρμόζονται προσωρινά.
      Άρθρο 8
      Καταγγελία
      1.   Η λήξη συμφωνίας αναφερόμενης στο παράρτημα 1 συνεπάγεται ταυτόχρονη λήξη της ισχύος όλων των διατάξεων της παρούσας συμφωνίας που αφορούν την αναφερόμενη στο παράρτημα 1 συμφωνία.
      2.   Η λήξη όλων των συμφωνιών που παρατίθενται στο παράρτημα 1 συνεπάγεται ταυτόχρονη λήξη της ισχύος της παρούσας συμφωνίας.

         ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο, υπέγραψαν την παρούσα συμφωνία.
         Έγινε εις διπλούν, στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και στη σιναλεζική γλώσσα, όλα δε τα κείμενα είναι εξίσου αυθεντικά.
         Съставено в Брюксел на двадесет и седми септември две хиляди и дванадесета година.
         Hecho en Bruselas, el veintisiete de septiembre de dos mil doce.
         V Bruselu dne dvacátého sedmého září dva tisíce dvanáct.
         Udfærdiget i Bruxelles den syvogtyvende september to tusind og tolv.
         Geschehen zu Brüssel am siebenundzwanzigsten September zweitausendzwölf.
         Kahe tuhande kaheteistkümnenda aasta septembrikuu kahekümne seitsmendal päeval Brüsselis.
         Έγινε στις Βρυξέλλες, στις είκοσι εφτά Σεπτεμβρίου δύο χιλιάδες δώδεκα.
         Done at Brussels on the twenty-seventh day of September in the year two thousand and twelve.
         Fait à Bruxelles, le vingt-sept septembre deux mille douze.
         Fatto a Bruxelles, addì ventisette settembre duemiladodici.
         Briselē, divi tūkstoši divpadsmitā gada divdesmit septītajā septembrī.
         Priimta du tūkstančiai dvyliktų metų rugsėjo dvidešimt septintą dieną Briuselyje.
         Kelt Brüsszelben, a kétezer-tizenkettedik év szeptember havának huszonhetedik napján.
         Magħmul fi Brussell, fis-sebgħa u għoxrin jum ta’ Settembru tas-sena elfejn u tnax.
         Gedaan te Brussel, de zevenentwintigste september tweeduizend twaalf.
         Sporządzono w Brukseli dnia dwudziestego siódmego września roku dwa tysiące dwunastego.
         Feito em Bruxelas, em vinte e sete de setembro de dois mil e doze.
         Întocmit la Bruxelles la douăzeci și șapte septembrie două mii doisprezece.
         V Bruseli dvadsiateho siedmeho septembra dvetisícdvanásť.
         V Bruslju, dne sedemindvajsetega septembra leta dva tisoč dvanajst.
         Tehty Brysselissä kahdentenakymmenentenäseitsemäntenä päivänä syyskuuta vuonna kaksituhattakaksitoista.
         Som skedde i Bryssel den tjugosjunde september tjugohundratolv.

            За Европейския сьюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Правителството на Демократична социалистическа република Шри Ланка
            Por el Gobierno de la República Socialista Democrática de Sri Lanka
            Za vládu Srílanské demokratické socialistické republiky
            For Den Demokratiske Socialistiske Republik Sri Lankas regering
            Für die Regierung der Demokratischen Sozialistischen Republik Sri Lanka
            Sri Lanka Demokraatliku Sotsialistliku Vabariigi valitsuse nimel
            Για την Κυβέρνηση της Λαϊκής Σοσιαλιστικής Δημοκρατίας της Σρι Λάνκα
            For the Government of the Democratic Socialist Republic of Sri Lanka
            Pour le Gouvernement de la République Socialiste Démocratique de Sri Lanka
            Per il governo della Repubblica democratica socialista di Sri Lanka
            Šrilankas Demokrātiskās Sociālistiskās Republikas valdības vārdā –
            Šri Lankos Demokratinės Socialistinės Respublikos Vyriausybės vardu
            A Srí Lanka Demokratikus Szocialista Köztársaság kormánya részéről
            Għall-Gvern tar-Repubblika Demokratika Soċjalista tas-Sri Lanka
            Voor de regering van de Democratische Socialistische Republiek Sri Lanka
            W imieniu Rządu Demokratyczno-Socjalistycznej Republiki Sri Lanki
            Pelo Governo da República Democrática Socialista do Sri Lanca
            Pentru Guvernul Republicii Democratice Socialiste Sri Lanka
            Za vládu Srílanskej demokratickej socialistickej republiky
            Za vlado Demokratične socialistične republike Šrilanke
            Sri Lankan demokraattisen sosialistisen tasavallan hallituksen puolesta
            För demokratiska socialistiska republiken Sri Lankas regering

         ΠΑΡΑΡΤΗΜΑ 1

            ΚΑΤΑΛΟΓΟΣ ΤΩΝ ΣΥΜΦΩΝΙΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΤΗΣ ΠΑΡΟΥΣΑΣ ΣΥΜΦΩΝΙΑΣ

         Συμφωνίες αεροπορικών μεταφορών μεταξύ της Σρι Λάνκα και κρατών μελών οι οποίες, κατά την ημερομηνία υπογραφής της παρούσας συμφωνίας, όπως τροποποιήθηκε, έχουν συναφθεί, υπογραφεί ή μονογραφηθεί:

                     —

                     Συμφωνία αεροπορικών μεταφορών μεταξύ της κυβέρνησης της Ομοσπονδιακής κυβέρνησης της Αυστρίας και της Δημοκρατίας της Σρι Λάνκα που υπεγράφη στο Κολόμπο στις 15 Φεβρουαρίου 1978 αναφερόμενη στο παράρτημα 2 ως «συμφωνία Σρι Λάνκα — Αυστρίας»·

                     —

                     Συμφωνία αεροπορικών μεταφορών μεταξύ της κυβέρνησης του Βασιλείου του Βελγίου και της κυβέρνησης της Λαϊκής Σοσιαλιστικής Δημοκρατίας της Σρι Λάνκα που υπεγράφη στις Βρυξέλλες στις 15 Δεκεμβρίου 1998, αναφερόμενη στο παράρτημα 2 ως «συμφωνία Σρι Λάνκα — Βελγίου»·

                     —

                     Συμφωνία αεροπορικών μεταφορών μεταξύ αλλά και πέραν των αντιστοίχων εδαφών τους, μεταξύ της κυβέρνησης της Λαϊκής Δημοκρατίας της Βουλγαρίας και της κυβέρνησης της Κεϋλάνης, που υπεγράφη στο Κολόμπο στις 27 Νοεμβρίου 1970, αναφερόμενη στο παράρτημα 2 ως «συμφωνία Σρι Λάνκα — Βουλγαρίας»·

                     —

                     Συμφωνία αεροπορικών μεταφορών μεταξύ της κυβέρνησης της Κυπριακής Δημοκρατίας και της κυβέρνησης της Λαϊκής Σοσιαλιστικής Δημοκρατίας της Σρι Λάνκα που μονογραφήθηκε στο Κολόμπο στις 15 Φεβρουαρίου 2002 αναφερόμενη στο παράρτημα 2 ως «συμφωνία Σρι Λάνκα — Κύπρου»·

                     —

                     Συμφωνία αεροπορικών μεταφορών μεταξύ της κυβέρνησης της Τσεχικής Δημοκρατίας και της κυβέρνησης της Λαϊκής Σοσιαλιστικής Δημοκρατίας της Σρι Λάνκα που υπεγράφη στην Πράγα στις 20 Απριλίου 2004, αναφερόμενη στο παράρτημα 2 ως «συμφωνία Σρι Λάνκα — Τσεχικής Δημοκρατίας»·

                     —

                     Συμφωνία αεροπορικών μεταφορών μεταξύ της κυβέρνησης του Βασιλείου της Δανίας και της κυβέρνησης της Κεϋλάνης, που υπεγράφη στο Κολόμπο στις 29 Μαΐου 1959, αναφερόμενη στο παράρτημα 2 ως «συμφωνία Σρι Λάνκα — Δανίας»·

                     —

                     Συμφωνία αεροπορικών μεταφορών μεταξύ της κυβέρνησης της Γαλλικής Δημοκρατίας και της κυβέρνησης της Κεϋλάνης, που υπεγράφη στο Κολόμπο στις 18 Απριλίου 1966, αναφερόμενη στο παράρτημα 2 ως «συμφωνία Σρι Λάνκα — Γαλλίας»·

                     —

                     Συμφωνία αεροπορικών μεταφορών μεταξύ της κυβέρνησης της Ομοσπονδιακής Δημοκρατίας της Γερμανίας και της κυβέρνησης της Κεϋλάνης που υπεγράφη στο Κολόμπο στις 24 Ιουλίου 1973, αναφερόμενη στο παράρτημα 2 ως «συμφωνία Σρι Λάνκα — Γερμανίας»·

                     —

                     Συμφωνία αεροπορικών μεταφορών μεταξύ της κυβέρνησης της Ελληνικής Δημοκρατίας και της κυβέρνησης της Λαϊκής Σοσιαλιστικής Δημοκρατίας της Σρι Λάνκα που μονογραφήθηκε στην Αθήνα στις 5 Νοεμβρίου 2002 αναφερόμενη στο παράρτημα 2 ως «συμφωνία Σρι Λάνκα — Ελλάδος»·

                     —

                     Συμφωνία αεροπορικών μεταφορών μεταξύ της κυβέρνησης της Ιταλικής Δημοκρατίας και της κυβέρνησης της Κεϋλάνης, που υπεγράφη στο Κολόμπο την 1η Ιουνίου 1959, αναφερόμενη στο παράρτημα 2 ως «συμφωνία Σρι Λάνκα — Ιταλίας»·

                     —

                     Συμφωνία αεροπορικών υπηρεσιών μεταξύ της κυβέρνησης του Βασιλείου των Κάτω Χωρών και της κυβέρνησης της Λαϊκής Σοσιαλιστικής Δημοκρατίας της Σρι Λάνκα μεταξύ και πέραν των αντίστοιχων εδαφών τους, που υπεγράφη στο Κολόμπο στις 14 Σεπτεμβρίου 1953, αναφερόμενη στο παράρτημα 2 ως «συμφωνία Σρι Λάνκα — Κάτω Χωρών»·

                     —

                     Συμφωνία αεροπορικών μεταφορών μεταξύ της κυβέρνησης της Λαϊκής Δημοκρατίας της Πολωνίας και της κυβέρνησης της Λαϊκής Σοσιαλιστικής Δημοκρατίας της Σρι Λάνκα μεταξύ και πέραν των αντίστοιχων εδαφών τους που υπεγράφη στο Κολόμπο στις 26 Ιανουαρίου 1982, αναφερόμενη στο παράρτημα 2 ως «συμφωνία Σρι Λάνκα — Πολωνίας»·

                     —

                     Συμφωνία αεροπορικών μεταφορών μεταξύ της κυβέρνησης του Βασιλείου της Σουηδίας και της κυβέρνησης της Κεϋλάνης, που υπεγράφη στο Κολόμπο στις 29 Μαΐου 1959, αναφερόμενη στο παράρτημα 2 ως «συμφωνία Σρι Λάνκα — Σουηδίας»·

                     —

                     Συμφωνία αεροπορικών μεταφορών μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης της Λαϊκής Σοσιαλιστικής Δημοκρατίας της Σρι Λάνκα που υπεγράφη στο Κολόμπο στις 22 Απριλίου 1998, εφεξής στο παράρτημα 2 «συμφωνία Σρι Λάνκα — Ηνωμένου Βασιλείου».

         ΠΑΡΑΡΤΗΜΑ 2

            ΚΑΤΑΛΟΓΟΣ ΤΩΝ ΑΡΘΡΩΝ ΤΩΝ ΣΥΜΦΩΝΙΩΝ ΠΟΥ ΠΑΡΑΤΙΘΕΝΤΑΙ ΣΤΟ ΠΑΡΑΡΤΗΜΑ 1 ΚΑΙ ΑΝΑΦΕΡΟΝΤΑΙ ΣΤΑ ΑΡΘΡΑ 2 ΕΩΣ 4 ΤΗΣ ΠΑΡΟΥΣΑΣ ΣΥΜΦΩΝΙΑΣ

                     α)

                     Καθορισμός αερομεταφορέα από κράτος μέλος:

                                 —

                                 άρθρο 3 της συμφωνίας Σρι Λάνκα — Αυστρίας,

                                 —

                                 άρθρο 3 της συμφωνίας Σρι Λάνκα — Βελγίου,

                                 —

                                 άρθρο 4 της συμφωνίας Σρι Λάνκα — Κύπρου,

                                 —

                                 άρθρο 3 της συμφωνίας Σρι Λάνκα — Τσεχικής Δημοκρατίας,

                                 —

                                 άρθρο 2 της συμφωνίας Σρι Λάνκα — Δανίας,

                                 —

                                 άρθρο 3 της συμφωνίας Σρι Λάνκα — Γαλλίας,

                                 —

                                 άρθρο 3 παράγραφος 4 της συμφωνίας Σρι Λάνκα — Γερμανίας,

                                 —

                                 άρθρο 3 της συμφωνίας Σρι Λάνκα — Ελλάδος,

                                 —

                                 άρθρο 4 παράγραφοι 1 έως 3 της συμφωνίας Σρι Λάνκα — Ιταλίας,

                                 —

                                 άρθρο 2 της συμφωνίας Σρι Λάνκα — Κάτω Χωρών,

                                 —

                                 άρθρο 3 της συμφωνίας Σρι Λάνκα — Πολωνίας,

                                 —

                                 άρθρο 2 της συμφωνίας Σρι Λάνκα — Σουηδίας,

                                 —

                                 άρθρο 4 της συμφωνίας Σρι Λάνκα — Ηνωμένου Βασιλείου·

                     β)

                     απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως:

                                 —

                                 άρθρο 4 της συμφωνίας Σρι Λάνκα — Αυστρίας,

                                 —

                                 άρθρο 5 της συμφωνίας Σρι Λάνκα — Βελγίου,

                                 —

                                 άρθρο 3 παράγραφος 4 της συμφωνίας Σρι Λάνκα — Βουλγαρίας,

                                 —

                                 άρθρο 5 της συμφωνίας Σρι Λάνκα — Κύπρου,

                                 —

                                 άρθρο 4 της συμφωνίας Σρι Λάνκα — Τσεχικής Δημοκρατίας,

                                 —

                                 άρθρο 6 της συμφωνίας Σρι Λάνκα — Δανίας,

                                 —

                                 άρθρο 3 παράγραφος 4 και άρθρο 4 της συμφωνίας Σρι Λάνκα — Γαλλίας,

                                 —

                                 άρθρο 4 παράγραφος 1 της συμφωνίας Σρι Λάνκα — Γερμανίας,

                                 —

                                 άρθρο 4 της συμφωνίας Σρι Λάνκα — Ελλάδος,

                                 —

                                 άρθρο 4 παράγραφοι 4 έως 6 της συμφωνίας Σρι Λάνκα — Ιταλίας,

                                 —

                                 άρθρο 3 της συμφωνίας Σρι Λάνκα — Κάτω Χωρών,

                                 —

                                 άρθρο 6 της συμφωνίας Σρι Λάνκα — Σουηδίας,

                                 —

                                 άρθρο 5 της συμφωνίας Σρι Λάνκα — Ηνωμένου Βασιλείου·

                     γ)

                     ασφάλεια πτήσεων:

                                 —

                                 άρθρο 7 της συμφωνίας Σρι Λάνκα — Αυστρίας,

                                 —

                                 άρθρο 7 της συμφωνίας Σρι Λάνκα — Βελγίου,

                                 —

                                 άρθρο 10 της συμφωνίας Σρι Λάνκα — Κύπρου,

                                 —

                                 άρθρο 7 της συμφωνίας Σρι Λάνκα — Τσεχικής Δημοκρατίας,

                                 —

                                 άρθρο 4 της συμφωνίας Σρι Λάνκα — Δανίας,

                                 —

                                 άρθρο 7 της συμφωνίας Σρι Λάνκα — Ελλάδος,

                                 —

                                 άρθρο 7 της συμφωνίας Σρι Λάνκα — Πολωνίας,

                                 —

                                 άρθρο 4 της συμφωνίας Σρι Λάνκα — Σουηδίας.

         ΠΑΡΑΡΤΗΜΑ 3

            ΚΑΤΑΛΟΓΟΣ ΑΛΛΩΝ ΧΩΡΩΝ ΑΝΑΦΕΡΟΜΕΝΩΝ ΣΤΟ ΑΡΘΡΟ 2 ΤΗΣ ΠΑΡΟΥΣΑΣ ΣΥΜΦΩΝΙΑΣ

                     α)

                     Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·

                     β)

                     Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·

                     γ)

                     Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·

                     δ)

                     Ελβετική Συνομοσπονδία (βάσει της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας).


title: Απόφαση της Επιτροπής, της 17ης Δεκεμβρίου 2009 , σχετικά με τον καθορισμό, για την Τσεχική Δημοκρατία, την Ουγγαρία και τη Σλοβενία, του τελικού υπολοίπου προς καταβολή ή ανάκτηση κατά την περάτωση των προγραμμάτων που καταρτίζονται στο πλαίσιο των μεταβατικών μέτρων αγροτικής ανάπτυξης τα οποία χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) [κοινοποιηθείσα υπό τον αριθμό Ε(2009) 10032]

text:
               19.12.2009

               EL

               Επίσημη Εφημερίδα της Ευρωπαϊκής Ένωσης

               L 338/95

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 17ης Δεκεμβρίου 2009
   σχετικά με τον καθορισμό, για την Τσεχική Δημοκρατία, την Ουγγαρία και τη Σλοβενία, του τελικού υπολοίπου προς καταβολή ή ανάκτηση κατά την περάτωση των προγραμμάτων που καταρτίζονται στο πλαίσιο των μεταβατικών μέτρων αγροτικής ανάπτυξης τα οποία χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)
   [κοινοποιηθείσα υπό τον αριθμό Ε(2009) 10032]
   (Τα κείμενα στην τσεχική, ουγγρική και σλοβενική γλώσσα είναι τα μόνα αυθεντικά)
   (2009/984/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 27/2004 της Επιτροπής, της 5ης Ιανουαρίου 2004, για τις μεταβατικές λεπτομέρειες της εφαρμογής του κανονισμού (ΕΚ) αριθ. 1257/1999 του Συμβουλίου σχετικά με τη χρηματοδότηση από το ΕΓΤΠΕ – Τμήμα Εγγυήσεων των μέτρων αγροτικής ανάπτυξης για τη Τσεχική Δημοκρατία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία (1),
   τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα διαρθρωτικά ταμεία (2), και ιδίως το άρθρο 32 παράγραφος 3,
   τον κανονισμό (ΕΚ) αριθ. 1257/1999 του Συμβουλίου, της 17ης Μαΐου 1999, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (3), και ιδίως το άρθρο 47 παράγραφος 3,
   Κατόπιν διαβουλεύσεων με την Επιτροπή των Γεωργικών Ταμείων,
   Εκτιμώντας τα ακόλουθα:

               (1)

               Βάσει των ετήσιων λογαριασμών που υπέβαλαν η Τσεχική Δημοκρατία, η Ουγγαρία και η Σλοβενία για τις δαπάνες στο πλαίσιο των μέτρων αγροτικής ανάπτυξης, συνοδευόμενων από τις απαιτούμενες πληροφορίες, οι λογαριασμοί των οργανισμών πληρωμών που αναφέρονται στο άρθρο 6 παράγραφος 2 του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (4), αποτέλεσαν αντικείμενο εκκαθάρισης για τα οικονομικά έτη 2005 (5), 2006 (6), 2007 (7) και 2008 (8) και εκδόθηκαν οι αντίστοιχες αποφάσεις εκκαθάρισης.

               (2)

               Οι οργανισμοί πληρωμών που είναι επιφορτισμένοι με τα προγράμματα που καταρτίστηκαν στο πλαίσιο των μέτρων αγροτικής ανάπτυξης για την περίοδο 2004-2006, της Τσεχικής Δημοκρατίας, της Ουγγαρίας και της Σλοβενίας, υπέβαλαν την τελική δήλωση δαπανών και την αίτηση τελικής πληρωμής πριν από τις 15 Οκτωβρίου 2008. Ως εκ τούτου, με τις αποφάσεις εκκαθάρισης των λογαριασμών που αναφέρονται ανωτέρω εκκαθαρίζεται το σύνολο των δαπανών στο πλαίσιο του προγράμματος.

               (3)

               Το άρθρο 32 παράγραφος 3 του κανονισμού (ΕΚ) αριθ. 1260/1999 προβλέπει ότι το σωρευτικό άθροισμα των πληρωμών που διενεργούνται όσον αφορά το πρόγραμμα, πριν από την πληρωμή του τελικού υπολοίπου, δεν υπερβαίνει το 95 % της κοινοτικής δέσμευσης για το πρόγραμμα.

               (4)

               Για τις δαπάνες αγροτικής ανάπτυξης που καλύπτονται από το άρθρο 3 παράγραφος 4 του κανονισμού (ΕΚ) αριθ. 27/2004, το προς καταβολή ή ανάκτηση τελικό υπόλοιπο υπολογίζεται βάσει της πλέον πρόσφατης απόφασης εκκαθάρισης των λογαριασμών και των στοιχείων που διαβίβασαν η Τσεχική Δημοκρατία, η Ουγγαρία και η Σλοβενία, όπως αναφέρεται στην αιτιολογική σκέψη 5 κατωτέρω.

               (5)

               Στο πλαίσιο της περάτωσης των προγραμμάτων που καταρτίζονται στο πλαίσιο των μεταβατικών μέτρων αγροτικής ανάπτυξης, ζητήθηκε από τα οικεία κράτη μέλη να παράσχουν στοιχεία σχετικά με τις εκκρεμούσες οφειλές που αφορούν τα προγράμματα. Τα στοιχεία όσον αφορά τις οφειλές εξακριβώθηκαν και ελήφθησαν υπόψη από την Επιτροπή κατά τον υπολογισμό του τελικού υπολοίπου.

               (6)

               Δεδομένου ότι η Εσθονία, η Κύπρος, η Λετονία, η Λιθουανία, η Μάλτα, η Πολωνία και η Σλοβακία δεν υπέβαλαν την τελική δήλωση δαπανών και την αίτηση τελικής πληρωμής μέχρι τις 15 Οκτωβρίου 2008, η περάτωση των αντίστοιχων προγραμμάτων πρέπει να προταθεί στο πλαίσιο μελλοντικής απόφασης.

               (7)

               Σύμφωνα με το άρθρο 30 παράγραφος 2 του κανονισμού (ΕΚ) αριθ. 1290/2005, η παρούσα απόφαση δεν προδικάζει μεταγενέστερες αποφάσεις της Επιτροπής για τον αποκλεισμό από την κοινοτική χρηματοδότηση δαπανών που δεν πραγματοποιήθηκαν σύμφωνα με τους κοινοτικούς κανόνες,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα ποσά του τελικού υπολοίπου που πρέπει να ανακτηθούν από κάθε κράτος μέλος ή να καταβληθούν σε κάθε κράτος μέλος δυνάμει της παρούσας απόφασης, σχετικά με τα μέτρα αγροτικής ανάπτυξης που εφαρμόζονται στην Τσεχική Δημοκρατία, στην Ουγγαρία και στη Σλοβενία, παρατίθενται στο παράρτημα.
   Άρθρο 2
   Όσον αφορά τους λογαριασμούς των οργανισμών πληρωμών των κρατών μελών σχετικά με τα μέτρα αγροτικής ανάπτυξης που εφαρμόζονται στην Εσθονία, στην Κύπρο, στη Λετονία, στη Λιθουανία, στη Μάλτα, στην Πολωνία και στη Σλοβακία, η περάτωση των προγραμμάτων που καταρτίζονται στο πλαίσιο των μεταβατικών μέτρων αγροτικής ανάπτυξης θα αποτελέσει αντικείμενο μελλοντικής απόφασης.
   Άρθρο 3
   Η παρούσα απόφαση απευθύνεται στην Τσεχική Δημοκρατία, στη Δημοκρατία της Ουγγαρίας και στη Δημοκρατία της Σλοβενίας.

      Βρυξέλλες, 17 Δεκεμβρίου 2009.

            Για την Επιτροπή

         Mariann FISCHER BOEL

            Μέλος της Επιτροπής

      (1)  ΕΕ L 5 της 9.1.2004, σ. 36.

      (2)  ΕΕ L 161 της 26.6.1999, σ. 1.

      (3)  ΕΕ L 160 της 26.6.1999, σ. 80.

      (4)  ΕΕ L 209 της 11.8.2005, σ. 1.

      (5)  ΕΕ L 118 της 3.5.2006, σ. 20 και ΕΕ L 122 της 11.5.2007, σ. 47.

      (6)  ΕΕ L 122 της 11.5.2007, σ. 41.

      (7)  ΕΕ L 139 της 29.5.2008, σ. 25.

      (8)  ΕΕ L 111 της 5.5.2009, σ. 35.

      ΠΑΡΑΡΤΗΜΑ

         Προγράμματα ΠΜΑΑ: Δηλωθείσες δαπάνες 2000/06, τελικό υπόλοιπο και αποδέσμευση της συγχρηματοδότησης της ΕΕ

                  (EUR)

                     Νέα κράτη μέλη:

                     CZ

                     HU

                     SI

                     Δηλωθείσες δαπάνες 2004/08

                  Α

                  Συνολικό ποσό που δεσμεύθηκε για το πρόγραμμα

                  542 800 000,00

                  602 300 000,00

                  281 600 000,00

                  Β

                  Επιλέξιμες δαπάνες που πραγματοποιήθηκαν ανά ΚΜ έως τις 15.10.2008

                  542 799 982,00

                  602 096 646,00

                  282 041 275,00

                  Γ

                  Ετήσια εκκαθάριση δαπανών

                  2004

                  2005

                  145 160 224,00

                  37 272 434,19

                  73 638 853,19

                  2006

                  176 481 317,23

                  296 024 258,77

                  118 941 385,27

                  2007

                  188 407 840,07

                  178 498 827,76

                  88 853 612,73

                  2008

                  32 399 539,50

                  90 290 537,46

                  607 424,53

                  Συνολικές εκκαθαρισθείσες δαπάνες 2004/08

                  542 448 920,80

                  602 086 058,18

                  282 041 275,72

                     Τελικό υπόλοιπο και αποδέσμευση της συγχρηματοδότησης της ΕΕ (κατά την περάτωση)

                  Δ

                  Συνολικές επιλέξιμες δαπάνες (χαμηλότερο ποσό: Β ή Γ)

                  542 448 920,80

                  602 086 058,18

                  282 041 275,00

                  Ε

                  Μείον: Ποσά που ανακτήθηκαν ανά ΚΜ λόγω παρατυπιών και τα οποία θα αφαιρεθούν από το τελικό υπόλοιπο

                  249 112,34

                  1 352 932,08

                  2 438 683,32

                  ΣΤ

                  Σύνολο επιλέξιμων δαπανών προς επιστροφή (Δ-Ε)

                  542 199 808,46

                  600 733 126,10

                  279 602 591,68

                  Ζ

                  Μείον: Προκαταβολές που έχουν ήδη καταβληθεί

                  86 848 000,00

                  96 368 000,00

                  45 056 000,00

                  Η

                  Μείον: Ενδιάμεσες πληρωμές που έχουν ήδη πραγματοποιηθεί

                  428 812 000,00

                  475 817 000,00

                  222 464 000,00

                  Ι

                  Καταβολή ή ανάκτηση του καθαρού τελικού υπολοίπου (ΣΤ-Ζ-Η)

                  26 539 808,46

                  28 548 126,10

                  12 082 591,68


title: 2010/284/: Απόφαση του Συμβουλίου, της 19ης Ιανουαρίου 2010 , σχετικά με την ύπαρξη υπερβολικού ελλείμματος στην Τσεχική Δημοκρατία

text:
               21.5.2010

               EL

               Επίσημη Εφημερίδα της Ευρωπαϊκής Ένωσης

               L 125/36

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 19ης Ιανουαρίου 2010
   σχετικά με την ύπαρξη υπερβολικού ελλείμματος στην Τσεχική Δημοκρατία
   (2010/284/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος 7 σε συνδυασμό με το άρθρο 126 παράγραφος 13,
   την πρόταση της Επιτροπής,
   τις παρατηρήσεις της Τσεχικής Δημοκρατίας,
   Εκτιμώντας τα ακόλουθα:

               (1)

               Σύμφωνα με το άρθρο 126 παράγραφος 1 της συνθήκης για τη λειτουργία της Ευρωπαϊκής Ένωσης, τα κράτη μέλη αποφεύγουν τα υπερβολικά δημοσιονομικά ελλείμματα.

               (2)

               Το σύμφωνο Σταθερότητας και Ανάπτυξης βασίζεται στον στόχο της επίτευξης υγιών δημόσιων οικονομικών, ως μέσου ενίσχυσης των συνθηκών για σταθερότητα τιμών και ισχυρή αειφόρο ανάπτυξη που ευνοούν τη δημιουργία απασχόλησης.

               (3)

               Η διαδικασία υπερβολικού ελλείμματος (ΔΥΕ) βάσει του άρθρου 126 της συνθήκης για τη λειτουργία της Ευρωπαϊκής Ένωσης, όπως διευκρινίζεται από τον κανονισμό (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (1) (που αποτελεί μέρος του συμφώνου Σταθερότητας και Ανάπτυξης), προβλέπει τη λήψη απόφασης για την ύπαρξη υπερβολικού ελλείμματος. Ο κανονισμός (ΕΚ) αριθ. 1467/97 προβλέπει επίσης διατάξεις για την εφαρμογή του άρθρου 104 της συνθήκης για την ίδρυση της Ευρωπαϊκής Κοινότητας, το οποίο κατέστη άρθρο 126 της συνθήκης για τη λειτουργία της Ευρωπαϊκής Ένωσης. Το πρωτόκολλο για τη διαδικασία του υπερβολικού ελλείμματος που προσαρτάται στη συνθήκη για τη λειτουργία της Ευρωπαϊκής Ένωσης περιλαμβάνει περαιτέρω διατάξεις για την εφαρμογή της ΔΥΕ. Ο κανονισμός (ΕΚ) αριθ. 479/2009 του Συμβουλίου (2) καθορίζει λεπτομερείς κανόνες και ορισμούς για την εφαρμογή των διατάξεων του εν λόγω πρωτοκόλλου.

               (4)

               Η μεταρρύθμιση του συμφώνου σταθερότητας και ανάπτυξης το 2005 επεδίωκε την ενίσχυση της αποτελεσματικότητάς του και των οικονομικών του ερεισμάτων, καθώς επίσης και τη διασφάλιση της μακροπρόθεσμης βιωσιμότητας των δημόσιων οικονομικών. Ο στόχος ήταν να διασφαλιστεί ιδίως ότι το ιδιαίτερο οικονομικό και δημοσιονομικό υπόβαθρο θα λαμβανόταν πλήρως υπόψη σε όλα τα στάδια της διαδικασίας υπερβολικού ελλείμματος. Κατ’ αυτόν τον τρόπο, το σύμφωνο Σταθερότητας και Ανάπτυξης παρέχει το πλαίσιο στήριξης των κυβερνητικών πολιτικών για την άμεση επιστροφή σε υγιείς δημοσιονομικές θέσεις, λαμβάνοντας υπόψη την οικονομική κατάσταση.

               (5)

               Το άρθρο 104 παράγραφος 5 της συνθήκης για την ίδρυση της Ευρωπαϊκής Κοινότητας, το οποίο κατέστη άρθρο 126 παράγραφος 5 της συνθήκης για τη λειτουργία της Ευρωπαϊκής Ένωσης ζητούσε από την Επιτροπή να απευθύνει γνώμη προς το Συμβούλιο, εάν έκρινε ότι υπήρχε ή ότι μπορούσε να εμφανισθεί υπερβολικό έλλειμμα σε ένα κράτος μέλος. Με γνώμονα την έκθεση αυτή σύμφωνα με το άρθρο 104 παράγραφος 3 συνθήκης για την ίδρυση της Ευρωπαϊκής Κοινότητας, το οποίο κατέστη άρθρο 126 παράγραφος 3 της συνθήκης για τη λειτουργία της Ευρωπαϊκής Ένωσης, και λαμβάνοντας υπόψη τη γνώμη της Οικονομικής και Δημοσιονομικής Επιτροπής σύμφωνα με το άρθρο 104 παράγραφος 4 της συνθήκης για την ίδρυση της Ευρωπαϊκής Κοινότητας, το οποίο κατέστη άρθρο 126 παράγραφος 4 της συνθήκης για τη λειτουργία της Ευρωπαϊκής Ένωσης, η Επιτροπή κατέληξε στο συμπέρασμα ότι στην Τσεχική Δημοκρατία υπήρχε υπερβολικό έλλειμμα. Ως εκ τούτου, η Επιτροπή απηύθυνε σχετική γνώμη στο Συμβούλιο όσον αφορά την Τσεχική Δημοκρατία στις 11 Νοεμβρίου 2009 (3).

               (6)

               Το άρθρο 126 παράγραφος 6 της συνθήκης για τη λειτουργία της Ευρωπαϊκής Ένωσης ορίζει ότι το Συμβούλιο θα πρέπει να λάβει υπόψη τυχόν παρατηρήσεις του οικείου κράτους μέλους προτού αποφασίσει, μετά από συνολική εκτίμηση, αν υφίσταται υπερβολικό έλλειμμα. Στην περίπτωση της Τσεχικής Δημοκρατίας, η συνολική αυτή εκτίμηση οδηγεί στα συμπεράσματα που περιέχονται στην παρούσα απόφαση.

               (7)

               Σύμφωνα με τα στοιχεία που κοινοποίησαν οι τσεχικές αρχές τον Οκτώβριο του 2009, το δημοσιονομικό έλλειμμα στην Τσεχική Δημοκρατία το 2009 προβλέπεται να ανέλθει στο 6,6 % του ΑΕΠ, συνεχίζοντας, συνεπώς, να υπερβαίνει αισθητά την τιμή αναφοράς του 3 % του ΑΕΠ. Με βάση τις φθινοπωρινές προβλέψεις του 2009 των υπηρεσιών της Επιτροπής, η προβλεπόμενη υπέρβαση της τιμής αναφοράς χαρακτηρίζεται ως έκτακτη κατά την έννοια της συνθήκης και του συμφώνου Σταθερότητας και Ανάπτυξης. Συγκεκριμένα, οφείλεται, μεταξύ άλλων, στη σοβαρή επιδείνωση των οικονομικών συνθηκών κατά την έννοια της συνθήκης και του συμφώνου Σταθερότητας και Ανάπτυξης. Οι φθινοπωρινές προβλέψεις του 2009 των υπηρεσιών της Επιτροπής δείχνουν ότι το πραγματικό ΑΕΠ θα μειωθεί κατά 4,8 % το 2009 ενώ είχε αυξηθεί κατά 2,5 % το 2008, αντικατοπτρίζοντας κατά μεγάλο μέρος τον αντίκτυπο της παγκόσμιας οικονομικής κρίσης. Αν και το ονομαστικό έλλειμμα άρχισε να αυξάνεται μόλις το 2008, η διαρθρωτική επιδείνωση άρχισε νωρίτερα, ενώ η οικονομία ήταν ακόμη σε καλή κατάσταση. Επιπλέον, η προβλεπόμενη υπέρβαση της τιμής αναφοράς δεν μπορεί να θεωρηθεί προσωρινή, δεδομένου ότι οι φθινοπωρινές προβλέψεις του 2009 των υπηρεσιών της Επιτροπής αναφέρουν ότι το δημοσιονομικό έλλειμμα θα ανέλθει στο 5,5 % του ΑΕΠ το 2010 και, εάν δεν υπάρξει αλλαγή πολιτικής, στο 5,7 % του ΑΕΠ το 2011. Η πρόβλεψη λαμβάνει υπόψη την επίδραση των μέτρων κατά της κρίσης που θα είναι ακόμη σε ισχύ το 2010 (δύο μέτρα που ανέρχονται σε περίπου 0,7 % του ΑΕΠ είναι μόνιμα), καθώς επίσης και της δέσμης μέτρων δημοσιονομικής εξυγίανσης για το 2010 που έλαβαν οι τσεχικές αρχές τον Οκτώβριο του 2009. Επομένως, το κριτήριο του ελλείμματος που ορίζει η συνθήκη δεν ικανοποιείται.

               (8)

               Σύμφωνα με στοιχεία που κοινοποίησαν οι τσεχικές αρχές τον Οκτώβριο του 2009, το ακαθάριστο δημόσιο χρέος παραμένει πολύ πιο κάτω από την τιμή αναφοράς του 60 % του ΑΕΠ και προβλέπεται να ανέλθει στο 35,5 % του ΑΕΠ το 2009. Σύμφωνα με τις φθινοπωρινές προβλέψεις του 2009 των υπηρεσιών της Επιτροπής το ποσοστό του χρέους προβλέπεται να αυξηθεί ταχύτατα και να φθάσει το 44 % του ΑΕΠ το 2011, εάν δεν υπάρξει αλλαγή πολιτικής.

               (9)

               Σύμφωνα με το άρθρο 2 παράγραφος 4 του κανονισμού (ΕΚ) αριθ. 1467/97, οι «σχετικοί παράγοντες» μπορούν να ληφθούν υπόψη στη διαδικασία που οδηγεί στη λήψη απόφασης σχετικά με την ύπαρξη υπερβολικού ελλείμματος, σύμφωνα με το άρθρο 126 παράγραφος 6 της συνθήκης για τη λειτουργία της Ευρωπαϊκής Ένωσης, μόνον εφόσον πληρούται πλήρως η διπλή προϋπόθεση - δηλαδή ότι το έλλειμμα θα παραμένει κοντά στην τιμή αναφοράς και η υπέρβαση της τιμής αναφοράς θα είναι προσωρινή. Στην περίπτωση της Τσεχικής Δημοκρατίας η διπλή αυτή προϋπόθεση δεν πληρούται. Κατά συνέπεια, δεν λαμβάνονται υπόψη οι σχετικοί παράγοντες στη διαδικασία που οδηγεί στην παρούσα απόφαση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Από τη συνολική αξιολόγηση απορρέει ότι στην Τσεχική Δημοκρατία υφίσταται υπερβολικό έλλειμμα.
   Άρθρο 2
   H παρούσα απόφαση απευθύνεται στην Τσεχική Δημοκρατία.

      Βρυξέλλες, 19 Ιανουαρίου 2010.

            Για το Συμβούλιο

            Η Πρόεδρος

         E. SALGADO

      (1)  ΕΕ L 209 της 2.8.1997, σ. 6.

      (2)  ΕΕ L 145 της 10.6.2009, σ. 1.

      (3)  Όλα τα έγγραφα σχετικά με τη ΔΥΕ για την Τσεχική Δημοκρατία υπάρχουν στον ακόλουθο δικτυακό τόπο: http://ec.europa.eu/economy_finance/netstartsearch/pdfsearch/pdf.cfm?mode = _m2


Avis juridique important

|

41992D0156

92/156/ΕΟΚ, Ευρατόμ, ΕΚΑΧ : Απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων της 5ης Μαρτίου 1992 για τον διορισμό μέλους του Πρωτοβάθμιου Δικαστηρίου των Ευρωπαϊκών Κοινοτήτων

Επίσημη Εφημερίδα αριθ. L 067 της 12/03/1992 σ. 0039 - 0039 Φινλανδική ειδική έκδοση: Κεφάλαιο 1 τόμος 2 σ. 0167  Σουηδική ειδική έκδοση: Κεφάλαιο 1 τόμος 2 σ. 0167

ΑΠΟΦΑΣΗ  ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  της 5ης Μαρτίου 1992  για τον διορισμό μέλους του Πρωτοβάθμιου Δικαστηρίου των Ευρωπαϊκών Κοινοτήτων  (92/156/ΕΟΚ, Ευρατόμ, ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ  ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 32δ παράγραφος 3,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 168Α παράγραφος 3,  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140Α παράγραφος 3,  την απόφαση 88/591/ΕΚΑΧ, ΕΟΚ, Ευρατόμ του Συμβουλίου της 24ης Οκτωβρίου 1988 για την ίδρυση Πρωτοβάθμιου Δικαστηρίου των Ευρωπαϊκών Κοινοτήτων (1),  Εκτιμώντας:  ότι ο κ. David Edward, μέλος του Πρωτοδικείου των Ευρωπαϊκών Κοινοτήτων, με επιστολή της 7ης Φεβρουαρίου 1992 που απηύθυνε στον Πρόεδρο του Πρωτοδικείου και η οποία διαβιβάστηκε στον Πρόεδρο του Συμβουλίου, υπέβαλε την παραίτησή του η οποία ισχύει από  τις 10 Μαρτίου 1992-  ότι, δυνάμει των άρθρων 44 και 8 του πρωτοκόλλου για το καταστατικό του Δικαστηρίου της Ευρωπαϊκής Κοινότητας Άνθρακα και Χάλυβα, τα άρθρα 44 και 7 του πρωτοκόλλου για το καταστατικό του Δικαστηρίου της Ευρωπαϊκής Οικονομικής Κοινότητας και των άρθρων  45 και 7 του πρωτοκόλλου για το καταστατικό του Δικαστηρίου της Ευρωπαϊκής Κοινότητας Ατομικής Ενέργειας, πρέπει να διοριστεί νέο μέλος για το εναπομείναν διάστημα της θητείας του κ. David Edward,  ΑΠΟΦΑΣΙΖΟΥΝ:  Άρθρο 1  Ο κ. Christopher Bellamy διορίζεται μέλος του Πρωτοδικείου έως τις 31 Αυγούστου 1995.  Άρθρο 2  Η παρούσα απόφαση ισχύει από τις 10 Μαρτίου 1992. Βρυξέλλες, 5 Μαρτίου 1992. Ο Πρόεδρος  J. C. PAULOURO des NEVES   (1) ΕΕ αριθ. L 319 της 25. 11. 1988, σ. 1.